text:
Bazifunela imali abantu ngokhisimusi - Ucwaningo
2012-12-14 16:27
Cape Town - Okungenani u-60% wabantu baseNingizimu Afrika uhlela ukusebenzisa imali engatheni, ukuthenga izipho, ngalesi sikhathi samaholidi kaKhisimusi.
Lokhu kuvezwe ngumbiko wocwaningo lwakwaDeloitte.
Ucwanigno luthi abantu bangajabulela kakhulu ukuthola imali, kube yisona sipho sabo sikaKhisimusi.
Kuvele ukuthi u-41% wabantu uzothola kuphela izinto ezingabizi kangako, ezifana noshokholedi, i-CD, incwadi noma okuthile kokuzicwala.
U-24% wabantu uthe ungakujabulela ukuthola iselula yohlobo oluphambili noma i-computer eyi-tablet.
Kuvele ukuthi abaningi bazothola imali engaphansi kwaleyo abayenze ngonyaka ofile, nokho bathe bazimisele ukuqinisa kakhudlwana ekuthengeni ukudla.
Abantu abaku-80% bathe bazonciphisa ezintweni zobumnandi.
"Abantu baseNingizimu Afrika babhekene nezingqinamba ezihlanganisa ukumba eqolo kwempilo yonkana, imfundo iyabiza nezinye izinto eziningi,” kusho isikhulu sakwaDeloitte uRodger George.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).
- Finance24


c: text/html

text:
Kusatshelwa izibhelu emngcwabeni eTunisia
2013-02-08 14:03
Tunis - Umngcwabo kasopolitiki obulawe eTunisa kulindeleke ukuba uthanyelwe abantu abaningi, kanti iningi labantu linokwesabela ukuthi isiteleka sikazwelonke esingalo lolo suku singase senze kube nodlame ezweni lonke, ezweni eliqalise i-Arab Spring.
Umndeni nabangani baChokri Belaid basola iqembu elibusayo ngokuba nesandla esehlakalweni sokubulawa kwakhe ngoLwesithathu, kodwa nakuba benganikezanga bufakazi, izinsolo sezidale ukungezwani ngaphambi komngcwabo ozoba ngoLwesihlanu.
Inyunyana enkulu yabasebenzi yakuleliya lizwe isimemele ukuba kube nesiteleka esikhulu okuzoba ngesokuqala eminyakeni engu-35, nosekudale ukwesaba ngokuthi kungase kube nodlame ezweni.
UNdunankulu waseTunisia usethembise ngokwenza izinguquko kuhulumeni kulandela ukubulawa kukaBelaid, kodwa leyo mizamo ingase ingasebenzi njengoba iqembu lakhe lamaSulumane elibusayo lisinqabile isinqumo sakhe.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- Sapa - AFP

robotstxt: allowed

filter: keep


text:
Kufunwa odlwengule ingane e-E Cape
2012-11-22 12:04
Johannesburg - Kufunwa umfana osolwa ngokudlwengula intombazane eneminyaka engu-13 ubudala yaseButterworth, kusho amaphoyisa ase-Eastern Cape, ngoLwesine.
"Kusolwa ukuthi umfana lona udonse intombazane wayiphoqa ukuthi imphelezele aye kubo wase efika eyidlwengula," kusho okhulumela amaphoyisa uMajor
Ernest Sigobe.
Ingane ibikele ugogo wayo lesi sehlakalo ngoLwesithathu, umsolwa uvulelwe icala lokudlwengula.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).


text:
izinguguko zigqame ngaphandle kwi-avanzaComment on this story
UMHLAZIYI: NGQESHE BUTHELEZI
IMOTO: TOYOTA AVANZA
BESE ngikhathele ukuphuma ngingena nobuso be-radio njalo uma ngehla noma ngigibela kwi Toyota Avanza. Phela i-Avanza entsha isashaya nge-radio endala thina esasiyibiza nge- stereo okuthi uma usungena endlini uphume nayo ukuze abafana bangadlaleli kuyo. Akuzona zonke izinhlobo ze-Avanza eziphuma nalolu hlobo lwe-radio, kodwa lena kubonakala kuyiyo ethandwa kakhulu ngenxa yenani layo. Ngiyavuma ukuthi ngaphandle bayishintshile impela kodwa ngaphakathi izihlalo isigqiki soqobo uma uzazi izimoto zangempela. Into abaqinise kakhulu kuyo kule Avanza izindawo zokubeka impahla namakhosombe.
Ngakwezokuphepha balinyusile izinga, kanti lena entsha isiyawonga u-petrol futhi nasemgwaqeni iyabambelela. Engikuqaphelile ngesikhathi ngihamba ngayo ukuthi akumele ulinde lize luthi mba phansi uthi luka- petrol ngoba uma sekunjalo ingena izwele ephaketheni.
Le Avanza eyi-second generations MPV ayinayo imbangi ngqo kulesi sigaba sezimoto.
Ihlukene ngezinhlobo ezintathu. Kukhona eyi S esesigabeni esiphansi, ilandelwe yi-SX ephakathi nendawo bese kuvala i-TX. Lena ebesithole ithuba lokuyivivinya ngephakathi nendawo i-SX.
Cha bandla yona uma uyibhekisisa kahle ngaphambili ushintsho luyabonakala njengoba besebenzise yona ukuveza ubuso obusha bezimoto zabo. Kuzo zonke izinhlobo igrille igqize ngombala ofanayo nomzimba wemoto ngaphandle kwe TX egqize nge chrome yase iphuma namalambu enkungu.
Abagcinanga lapho iphinde yagqiza nge chrome ende ngaphezulu kwe-number plate kanye ne-spoiler osibona kalula uza le kude ngoba sithe chwa phezulu esicabheni sangemuva. Noma ilayisha abantu abayisikhombisa kodwa akumele uthathe ushansi ngoba njengoba kunomoya kangaka kulezi zinsuku iyaphephuka emgwaqeni. Uma uyicindezela ufika ku 140km/h uyaqala ukuyizwa igcwala umgwaqo.
Kukhona izinhlobo ezimbili zezinjini okuyi 1.3 litre ne 1.5 litre ezisebenzisa u-petrol. Noma lungekho ushintsho olutheni ezinjinini uma kuqhathaniswa ne-Avanza endala, kodwa isisindo sale moto basehlisile ngo 20kg. Azidli kakhulu ku-petrol ngoba injini engu 1.3 litre isebenzisa amalitha angu 7,7 ngo 100km, bese kuthi i-1.5 automatic isebenzise angu 7,6 ngo 100km, kanti eshintshwayo idla upetrol ongu 7,2 wamalitha ngo 100km.
Injini engu 1.5 litre ikhiqiza amandla angu 76kW kanye ne torque engu 136Nm bese kuthi lena engu 1.3 litre ibe namandla angu 67kw kanye ne-torque engu 117Nm.
Isiteringi sakhona esiyi- Hydraulic Power Steering basishintshile bafaka i-Electric Power Steering (EPS).
AMANANI
Avanza 1.3 S – R155 900 (incl. VAT and emissions’ tax)
Avanza 1.3 SX – R168 800
Avanza 1.5 SX – R175 500
Avanza 1.5 SX AT – R189 600
Avanza 1.5 TX – R202 200
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.
- Verified email addresses: All users on Independent Media news sites are now required to have a verified email address before being allowed to comment on articles. You are only required to verify your email address once to have full access to commenting on articles. For more information please read our comment guidelines


text:
Sekumi ngomumo koweDurban JulyComment on this story
BONISWA MOHALE
ABAHLELI bomjaho wamahhashi omkhulukazi kuleli i-Vodacom Durban July bathi sebelinde uMgqibelo kwazise wonke amalungiselelo ahamba kahle.
Izolo abasingathi balo mjaho, i-Gold Circle bathe sebelindele abantu abangu-50 000 abazobe bese-Greyville Racecourse bezobona imfashini ezobe idla lubi namahhashi asuke ebhekwe ngabomvu ngamaphanta.
Kulo nyaka amaphanta athipha u-Jackson ukuba nguye ongase athathe isiteki sika-R3 million esibekelwa umjaho omkhulu wakwaVodacom.
Leli hhashi lika-Brett Crawford lineminyaka emithathu kanti ngokusho kwamaphanta maningi amathuba okuthi liwine ngoba liselincane.
Amaphanta athi amahhashi agijima kahle yilawo aneminyaka esuka kwemithathu kuya kwemihlanu kanti uma eseneminyaka eyisithupha avame ukwehlelwa yijubane.
Kuye kwenziwa isibonelo ngehhashi elaliwina yonke imijaho elingena kuyo u-Pocket Power elithathe umhlalaphansi selineminyaka eyisishiyagalombili.
Isangoma sithiphe uSmanjemanje njengahhashi elizohamba phambili kulo mjaho kanti amaphanta athi mancane kakhulu amathuba okuthi leli hhashi elineminyaka emihlanu lihambe nalesi sicoco.
Ngaphandle kwamahhashi i-Vodacom Durban July izokwandulelwa ngumbukiso wemfashini ozoba seGateway ngoLwesihlanu.
Abasiki bengqephu abazobe bekhangisa ngo-Leigh Schubert, Gideon, David Tlale, Zama Mathe, Suzaan Heyns noBrenda Quinn.
Kuzobuye kube khona abasiki bengqephu abasakhula abazokhangisa ngezimpahla zabo okubalwa kubo oLungelo Zondo, Senzo Ngcamu, Thulani Mnguni, Kujula Mntambo, Thiran Moodley noSandile Mngadi.
Kuzobuye kukhangiswe ngengqephu eyenziwe ngemfucuza ngaphansi kwendikimba ethi A Material World.
Umphathi wohlelo kuzobe kungumsakazi we-5FM, uPoppy Ntshongwana, ngemuva kwawo kulandele ikhonsathi yamahhala edidiyele abasakazi be-5FM.
Abasakazi be-5 FM bazobe besakazela eGateway kanti kulindeleke ukuthi abantu bawine amathikithi okuya kwi-Vodacom Durban July nokuhlala izinsuku ezimbili eGateway Hotel.
n Isolezwe liphisana ngamathikithi amahlanu okuya emjahweni, uma ufuna ukuzibeka ethubeni lokuwina lo mncintiswano thumela i-sms ebhalwe ukuthi VDJ ku-33963, kusukela ngo-6 ekuseni namuhla kuze kube kwamabili.
Ababe senhlanhleni bazokwaziswa ngocingo.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.
- Verified email addresses: All users on Independent Media news sites are now required to have a verified email address before being allowed to comment on articles. You are only required to verify your email address once to have full access to commenting on articles. For more information please read our comment guidelines


text:
Izithandani zife nge-Valentine’s DayComment on this story
NOKUBONGWA PHENYANE
Izithandani zaseMlazi zilugubhe okokugcina usuku lwayizolo (Valentine’s Day), ngemuva kokuthi zibe nengxabano kwagcina ngokuthi esinye sibulale esinye naso sizibulale.
Njengoba umhlaba wonke ubugubha lolu suku uMnuz Sizwe Shange (31), nesinqandamathe sakhe, uNksz Philisiwe Duma (25), batholwe ngumakhelwane endlini akade behlala kuyo sebebanda.
Abantu bakwa-H basale bebambe ongezansi ngesikhathi bethola izidumbu zezithandani. Kusolwa ukuthi uShange nguye obulale unina wengane yakhe.
Umakhelwane okuthiwa ubatholile ubeyobabheka ngoba ubezwa kulokhu kudlala iculo elilodwa umsakazo ukhalela phezulu.
Kuthiwa ufike walunguza ngewindi ekade livuliwe wase ebona izidumbu ezimbili.
UShange obezikhungile, kusolakala ukuthi usebenzise ipiki ukubulala intombi yakhe etholakale ilele phansi inamanxeba alo.
Kusolwa ukuthi uShange wenze lokhu ngemuva kokuba nengxabano ebisiqhubeke iminyaka nesinqandamathe sakhe okuthiwa bebengasahlali naso ndawonye.
Kuqhume isililo ngesikhathi abathatha izidumbu sebelande izidumbu zezithandani.
Umfowabo kamufi, uMnuz Xolani Shange, uthe bathole ucingo izolo ekuseni lubatshela ngesigameko.
“Besazi ukuthi kukhona ukungezwani okukhona phakathi kwabo kodwa besingalindele ukuthi sekungaze kwenzeke isihluku esingaka. Umfowethu simthole elenga, uPhilisiwe yena ubelele phansi enezingozi zepiki alisebenzisile ngesikhathi ebulawa,” kusho uShange.
Uthe besebenesikhathi eside bethandana benengane yomfana ebingahlali nabo.
Umfowabo kaPhilisiwe, uMnuz Khumbulani Duma, uthe udadewabo wake wabamtshela ukuthi isimo sibi phakathi kwakhe nobaba wengane yakhe. “Noma besingahlali naye kodwa wake wafona esitshela ukuthi uthando lwabo aluhambi kahle waze wakhetha ukuthi ahambe. sithe sizwa kwathiwa ubebuya ngokuzolanda izincwadi zakhe zeposi,” kuchaza uDuma.
Okhulumela amaphoyisa, uColonel Jay Naicker, usiqinisekisile lesi sigameko wathi kutholakale izidumbu ezimbili endlini. Uthe izidumbu zizothathwa ziyohlolwa wodokotela ukuze kubhekwe imbangela yokufa kwalaba. kuyaphenywa ngokufa kwabo.
Ngokujwayelekile usuku lwezithandani belugqokelwa umbala obomvu kodwa isigungu samabandla esizinze eThekwini, iDiakonia Council of Churches, besihlele umcimbi la bekuzokhunjulwa khona abesifazane abahlukunyeziwe nabadlwenguliwe.
Bekujwayeleke umbala omhlophe nobomvu kodwa ngenxa yezigameko ezenzeka ngalolu suku kulo mcimbi obekwenziwa kuwo umdanso obizwa nge-One Billion Rising, bekugqokwe imibala ebomvu nomnyama.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.
- Verified email addresses: All users on Independent Media news sites are now required to have a verified email address before being allowed to comment on articles. You are only required to verify your email address once to have full access to commenting on articles. For more information please read our comment guidelines


text:
Osolwa ngelokubulala uyazihlangula
2012-11-27 10:01
Durban - UGerald Rossolloty, nosolwa ngokubulala intombi yakhe nokudlwengula intombazanyana, ungene ebhokisini lofakazi wazivikela ngala macala eNkantolo eNkulu yaseMgungundlovu.
Le ndoda, 40, ngaphambilini ithe ummeli wayo akawenzi ngendlela umsebenzi futhi ofakazi akapheki ngemibuzo njengoba imyalele.
Ube esecela iJaji Rishi Seegobin ukuba abize ofakazi abazotshengisa ukuthi umsulwa.
NgoMsombuluko ubize umama wakhe uBrenda ukuba afakaze.
Umama ube esetshela inkantolo ukuthi umsolwa wake wambeka isandla, waphunyelwa yizinyo walimala ngesikhathi ezama ukulamula impi eyayiphakathi kukaGerald nomfowabo omncane uRowan.
URossolloty usolwa nangokudlwengula ingane, 6, nokubulala intombi yakhe uNokwazi Ntuli nokushisa iflethi ayehlala kulo.
Icala liyaqhubeka.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Akasikwe ubuntu lo mdlwenguli: ugogoComment on this story
NONTUTHUKO NGUBANE
UGOGO odlwengulwe yindoda amahora angaphezulu kwamathathu ingamnike thuba ufuna umdlwenguli abanjwe ashumpulwe ubuntu bakhe ukuze ubuhlungu amziswe bona angaphinde akwazi ukubuzwisa omunye umuntu wesifazane.
Lo gogo waKwaDindi ngaphandle kwaseMgungundlovu wehlelwe yilesi sehlo ngezintatha zangeSonto.
Isolezwe elivakashele lo gogo ohlala yedwa ekameleni elilodwa lodaka lamthola elele ngenxa yezinhlungu athi namanje ziyambulala.
Elandisa Isolezwe ngokwenzekile uthe ngezithuba zehora lesishiyagalombili ebusuku esanda kungena embhedeni kukhona obengqongqoza kodwa wangamvulela ngoba ubengazi ukuthi ungubani.
Emuva komzuzu uthe ubone kunyakaza iwindi, sengathi kukhona ozama ukulivula.
“Kungene ngewindi owesilisa engingamazi. Ngaleso sikhathi bekumnyama kakhulu. Ngivukile ngahlala ngesinqe ngabuza ukuthi ungubani. Uvele wathi ufuna imali, uma ngithi anginayo usondele kimi ephethe ummese waqala wangishaya. Ngizamile ukulwa. Ngamwisa phansi kodwa wavuka wangishaya kakhulu. Upeqululile efuna imali. Uyitholile (R250) phansi komcamelo, wathi angimboze ngengubo ukuze ngingambuki ngoba yena akabukwa. Ngisathukile ngizitshela ukuthi ngiyafa uthe ufuna ucansi, ngakho angilale embhedeni ngibheke phezulu,” kusho ugogo.
Ngesikhathi ezama ukumemeza uthe lo mlisa uvele wamshaya kakhulu emthembisa nokumgwaza ngommese abewuphethe.
Ugogo uthe uqale ukumdlwengula cishe bese kudlule kancane ihora lesishiyagalolunye ebusuku kodwa uze wamyeka sekudlule imizuzu engu-30 phakathi kwamabili.
“Bekungathi uyamqabuka umuntu wesifazane ngendlela akade enza ngayo. Ubengilimaza ngendlela eyisimanga futhi engafuni ukungiyeka. Ungiqhoqhobale ngaze ngopha kodwa walokhu eqhubekile nokungidlwengula,” kusho ugogo.
Ngokusho kagogo lo mdlwenguli ubenamnadla yize bekuzwakala iphunga lotshwala emlonyeni wakhe.
Ugogo uthe uselala komakhelwane ngoba akasaphephile ukuba yedwa ebusuku, nasemini usehlezi enovalo.
Akufisa kakhulu wukuba umsolwa abanjwe bese ejeza kanzima ukuze le nto ayibonile ingaphinde yenzeke komunye wesifazane.
“Noma angasikwa ubudoda bakhe ngoba ungenze into ebuhlungu. Bengenzeni kangaka kuyena ukube azongibulala ngale ndlela? Sengimdala mina, angisafanelwe wukwenziwa le nto. Uhulumeni ngifuna ubambe lesi sigebengu usijezise kanzima ukuze singeke siphinde sibambe omunye umuntu wesifazane simdlwengule. Uma ephuma esitokisini angaphinde adlwengule kodwa uma kusikwa ubudoda bakhe ngeke aphinde,”kusho ugogo ehlengezela izinyembezi.
Ngokuthola kweSolezwe akukhona okokuqala ukuthi kudlwengulwe umuntu osemdala kule ndawo. Nyakenye kudlwengulwe umama ohamba ngesihlalo esinamasondo ngamadoda amathathu eshintshana ngaye.
Lo gogo unezinyanga ezintathu kuphela ehlala kule ndawo. Umakhelwane wakhe uNksz Zandile Ngcobo uthe kubuhlungu ngoba umdlwenguli ubazi ukuthi ugogo uhlala yedwa.
UNkk Mathombi Dlamini osacuphise ugogo emzini wakhe uthe ufisa izihlobo zagogo zimlande ngoba uma eqhubeka ehlala yedwa kuningi okunye okungamehlela.
Ugogo wayenezingane ezine kodwa zashona ezintathu, eyodwa yomfana ihlala lapho isebenza khona.
Ugogo unconywe ngonesi besibhedlela nangamaphoyisa ngokungagezi washeshe wayolibika necala ngoba kukhona uketshezi lomdlwenguli olutholakele.
Okhulumela amaphoyisa maphakathi nesifundazwe, u-Lieutenant Joey Jeevan, uthe okwamanje kusathungathwa umsolwa.
“Siyanxusa onolwazi ngodlwengule ugogo anikeze amaphoyisa lonke ulwazi ukuze ezoboshwa,” kusho uJeevan.
Onolwazi angathintana nomphenyi wecala u-Officer Selva Naicker ku-033 398 9767 noma ku-082 332 4825.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.
- Verified email addresses: All users on Independent Media news sites are now required to have a verified email address before being allowed to comment on articles. You are only required to verify your email address once to have full access to commenting on articles. For more information please read our comment guidelines


text:
U-Sars uhambise amaphepha ngoMalema
2013-02-05 16:40
Johannesburg - Abaqoqi bentela, okuwu SA Revenue Service sebecele inkantolo ukuthi idle impahla yaloyo owabe engumholi wophiko lwentsha ye-ANC uJulius Malema, ekuthiwa uyehluleka ukukhokha intela ka-R16 mllion, ayikweletayo.
USars uthi uMalema umatasa uqamba amanga futhi uyabaleka ekukhokheni isikweletu sakhe.
Akanayo imali, ngokusho kwabakwaSars ababheke ukudla imizi yakhe emibili, ipulazi kanye nebhizinisi elincane.
"Ummeli uzokwazi ukuthola yonke impahla efihliwe,” kusho amaphepha ahanjiswe ngabakwaSars enkantolo.
UMalema kuthiwa ukweleta kusukela ku-2005 kuya ku-2011.
"Ummangalelwa akanalo iqiniso ngezimali zakhe,” kuqhuba amaphepha.
UMalema uqale ukubhekana nengcindezi ngemuva kokuthi exoshwe yi-ANC ngenyanga ka-Ephreli ngonyaka owedlule.
Unikezwe kuze kube umhlaka-27 Febhuwari ukuthi aphikise amaphepha ahanjiswe enkantolo.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).


text:
Kubonwa ngokusa kumsakazi woKhoziComment on this story
SIZWE BLOSE
KUBONWA ngokusa kumsakazi osanda kusebenzela Ukhozi FM ovelelwe yingozi yemoto edlule nomphefumulo, eyenzeke phakathi kwaseNkwalini naseShowe.
UZimiphi Biyela (29) owaziwa kakhulu ngelikaZim Dollar ngabalaleli bohlelo alushayela ngoMgqibelo ekuseni kuKhozi FM, uphuthunyiswe esibhedlela kukubi ngoMsombuluko ngezithuba zawo 6.30 ntambama ngemuva kwale ngozi eyenzeke elibangise eNkandla esuka eMelmoth.
Umthombo waleli phephandaba uthe le ntokazi beyisuka eMelmoth ilibangise kwesinye sezikole eNkandla.
“Ithe seyiphakathi kwaseNkwalini naseShowe kwanezinkomo eziwela umgwaqo, uZim Dollar ube eseyimisa imoto yakhe enzela ukuthi zidlule ngokukhululeka izinkomo. Kube sekuqhamuka imoto ebeyihamba ngesikhulu isivinini ngaphambi kwakhe. Ngenxa yokuthi izinkomo bezihamba emzileni wale moto, umshayeli wayo ube esezama ukuzivika wase ebuyela ecaleni ebelinemoto kaZim Dollar, wangena phezu kwayo,” kuchaza lo mthombo.
Uthe imoto kaZim Dollar iphelile indaba yayo, yena waphuthunyiswa esibhedlela. Indoda ebihamba ngale enye imoto ishonele khona endaweni yesehlakalo.
UCaptain Tinkie Van Vuuren, okhulumela amaphoyisa aseShowe usiqinisekisile lesi sehlakalo. Uthe ingozi idlule nomphefumulo kaMnqobi Mtshali athe ushonele endaweni yesigameko.
“Livuliwe idokodo lokubulala ngokungenanhloso. Okunye esifuna ukukubalula wukuthi umgwaqo unazo izimpawu ezikhombisa ukuthi kunezinkomo kanti nesimo sezulu besisihle,” kuchaza uVan Vuuren.
Uphethe ngokuthi isimo sikaZim Dollar sibucayi kodwa akathandanga ukwanda ngamazwi.
UBonga Mpanza ongumphathi woKhozi FM unikele esibhedlela ngemuva kokuzwa ngengozi.
UMpanza uthe ngokubona kwakhe uzolulama uZim Dollar.
“Ngeke wazi kodwa, yena akanazibazi emzimbeni. ngokubona kwami baphazanyiswe yizinkomo kodwa engingakusho wukuthi abalaleli boKhozi FM abehlise umoya ngoba isimo siyethe-mbisa,” kusho uMpanza.
Kungekudala uNolwazi Machi, owenza ezemidlalo kulo msakazo, yalimala yaphela imoto yakhe ngemuva kwengozi.
Kwaba yiso nasemotweni kaThandeka Zondo, naye osanda kuqashwa oKhozini ngesikhathi imoto yakhe iphela indaba yayo ngemuva kokushayisa udonga.
UJacinta Ngobese weGagasi FM, imoto yakhe entsha kwaphela ngayo ngemuva kwenye futhi ingozi.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.
- Verified email addresses: All users on Independent Media news sites are now required to have a verified email address before being allowed to comment on articles. You are only required to verify your email address once to have full access to commenting on articles. For more information please read our comment guidelines


text:
Lihlehliselwe unyaka ozayo elikaShelembe
2012-06-19 10:02
Pietermaritzburg - Icala lokukhwabanisa elibhekene nowayeyiPhini leMeya kaMasipla uMsunduzi u-Alpha Shelembe lihlehliselwe unyaka ozayo eNkantolo yeMantshi yaseMgungundlovu ngokusho kombiko wephephandaba iThe Witness ngoLwesibili.
UShelembe uvele enkantolo nonkosikazi wakhe uJoyful
Shelembe nodadewabo uNelisiwe Shelembe ngoMsombuluko.
Abanye asolwa nabo ngusomabhizinisi uLucky Moloi nomqaphi uThemba Xaba.
Ngokwalo mbiko iMantshi uJaco
Jordaan utshelwe ukuthi omunye umsolwa nobeyikhansela lomkhandlu waseMgungundlovu, uThemba Zungu akasekho emhlabeni.
UJordaan ube eselihlelisela uMashi 11 icala ukuvumela ukuba kutholakale omunye umshushisi kulandela ukuthi uRema
Mahabeer esulile kuNational Prosecuting Authority.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Inhlanganiso ye Zimbabwe Union of Journalists ithi izacela ugatsha olubona ngezokhetho, iZEC, ukuthi unozindaba kumele bavote usuku lokhetho lungakafiki njengalokhu okwenziwa ngabammeli belizwe abakwamanye amazwe, amasotsha lamapholisa.
Unobhala jikelele we ZUJ, uMnu. Foster Dongozi utshele iStudio 7 ukuthi inengi lentathelizindaba liyabe lingekho lapho elimele livotele khona ngoba bayabe besemsebenzini. UGeorge Mkhwananzi yingcwethi ecubungula ezombusazwe.
Siqale ngokumbuza ukuthi ubona njani loludaba?


text:
Kusemnyama ngozongena kwesikaZweli Mkhize
2013-01-22 12:12
Mayibongwe Maqhina, The Witness
Durban - Kubukeka sengathi i-ANC isadunguzwa emsanini ngozongena ezikhaleni sikaDkt Zweli Mkhize sokuba nguSihlalo noNdunkulu wesifundazwe KwaZulu-Natal.
Amagatsha e-ANC athe aselindele abaphezulu ukuba bavume ukuba kudingidwe eyalowo ozongena kwesikaMkhize.
UMkhize wakhethelwa kwesokuba nguMgcinimafa weqembu i-ANC kuzwelonke engqungqutheleni eyayiseMangaung ngoDisemba, okungumsebenzi azowenza ngokugcwele.
Isinqumo ngekusasa lakhe sizothathwa emhlanganweni obhekwe ngabomvu weProvincial General Council (PGC) ozoba esikhathini esingasekude ukusuka manje.
“Lolu udaba lwesifundazwe ngakho thina njengamagatsha akukho esingakwenza okwamanje,” kusho uNobhala wesifunda esiseningizimu nogu uMzwandile Mkhwanazi.
Kanti uNobhala wesifunda saseThekwini uBheki Ntshangase naye usho okufanayo.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- The Witness


text:
Okushaqisayo ecaleni likaPistoriusComment on this story
INTATHELI YESOLEZWE
IZOLO kuvele obunye ubufakazi obushaqisayo ngecala elibhekene nomgijimi wakuleli, u-Oscar Pistorius, lokubulala intombi yakhe uReeva Steenkamp.
Icala likaPistorius lilalelwe yiNkantolo yeMantshi yasePitoli kanti okwamanje kusalalelwe isicelo sebheyili esifakwe yilo msubathi.
Izolo umshushisi wecala uMnuz Gerrie Nel utshele inkantolo ukuthi ukubulawa kukaReeva kwakuhleliwe. Uthe uPistorius wafaka imilenze yakhe wathatha isibhamu waqonda endlini encane lapho afike wadubula khona uReeva amahlandla amathathu.
UNel uthe kwathatha uPistorius amagxathu ayisikhombisa ukufinyelela endlini encane lapho intombi yakhe yayizikhiyele khona.
Ukulalelwa kwesicelo sebheyili kuyaqhubeka namuhla lapho kulindeleke ukuthi iMantshi, uMnuz Desmond Nair, ilalele zombili izinhlangothi zicubungula izincwadi ezifungelwe ezethulwe enkantolo kuphinde kuphakanyiswe imibuzo.
Ngakolunye uhlangothi uPistorius, encwadini efungelwe efundwe eNkantolo, uthe wayengaqondile ukubulala intombi yakhe ebingumkhangisi obebukeka ezoba nekusasa eliqhakazile uReeva.
U-Nair uthe kumele agcinwe ezitokisini aze abuye avele kule nkantolo uPistorius khona namuhla. Isicelo sokuthi agcinwe ezitokisini zasesiteshini saseBrooklyn sizophelelwa yisikhathi namuhla okuzodala ukuthi kudingeke abameli bakhe bafake esinye esingase siphikiswe ngabashushisi bombuso.
Isizathu esenze ukuthi kuhlehliswe icala izolo bekwenzela ukuthi kunikwe abashushisi nabameli bakaPistorius isikhathi esanele sokucubungula izincwadi ezifungelwe ezethulwe enkantolo baphinde babheke lapho bengaphosa khona imibuzo.
UPistorius uthe uyakuphika ukuthi wabulala intombi yakhe ngenhloso. Ngesikhathi kuqhubeka isicelo uPistorius ubegcwele izinyembezi emehlweni ekhala.
Ummeli kaPistorius uMnuz Barry Roux uthe ngelanga lesigameko uReeva wanikeza uPistorius isipho seValentine’s Day wacela ukuthi asivule ngelanga losuku lwezithandani.
Uthe ngoFebhuwari 13 wayazi ukuthi uReeva uzohamba nabangani bakhe bazikhiphe bese naye ezikhipha nabakhe abangani.
Kuze kwaphoqeleka ukuthi imantshi ikumise ukuqhubeka kwesicelo kwazise uPistorius ubekhala esephazamisa inkantolo. Okunye okuvelile wukuthi uPistorius wagcina ehlanganile nentombi yakhe ukuze babe nedina.
UPistorius uthe yena noReeva bazunywa wubuthongo bangena engubeni balala.
Ngokusho kwakhe wake wathola izinsongo zokubulawa yingakho ehlala nesibhamu esiyi-9mm ngaphansi komqamelo. Uthe wezwa umsindo wacabanga ukuthi abaphangi ababesendlini encane .
Kwathi uma ezwa lowo msindo washaywa wuvalo wadubula ebhekise emnyango wasendlini encane ememeza ecela uReeva ukuthi abize amaphoyisa engazi ukuthi uReeva wayekuyona.
Ubegcizelela ukuthi wayethukile futhi ezizwa engaphephile ngakho okwakusemqondweni wakhe kwakuwukuvikela yena noReeva.
Ngesikhathi efika embhedeni wabona ukuthi uReeva akekho engutsheni. Uthe wazama ukuvula umnyango wasendlini encane wathola ukuthi uvaliwe wayeseya ngaphandle wamemeza ecela usizo.
Emva kwalokho uthe wathatha induku yokushaya ibhola lekhilikithi wazama ukuvula ngayo endlini encane. Esevulile wathola uReeva owayesedubulekile kodwa esaphila. Uthe wamthwala waphumela naye ngaphandle ukuze aphuthunyiswe esibhedlela kwabizwa nodokotela kanti uReeva uzoshonela ezandleni zakhe.
Imantshi ithe leli cala lizothathwa njengalawo abucayi okusho ukuthi uma uPistorius etholwa enecala uzothola isigwebo esikhulu kakhulu. Ithe kunezinkomba zokuthi kwakuhleliwe okwenzeka. Lesi sinqumo sisho nokuthi uPistorius kuzomele aveze izizathu ezinqala zokuthi kungani kumele athole ibheyili.
Khonamanjalo, uReeva ungcwatshwe izolo ePort Elizabeth lapho bekukhona izihlobo nabangani kuphela.
Abomndeni kamufi babonge ukwesekwa abakutholile.
UNgqongqoshe wezeMidlalo kuleli uMnuz Fikile Mbalula uthe uPistorius akahambisani nokuhlukunyezwa kwabantu besifazane.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.
- Verified email addresses: All users on Independent Media news sites are now required to have a verified email address before being allowed to comment on articles. You are only required to verify your email address once to have full access to commenting on articles. For more information please read our comment guidelines


text:
Asemfuthweni amaSandawana - Shongwe
2013-02-19 12:02
Johannesburg - UJabulani Shongwe uthi iqembu lakhe iMamelodi Sundowns lisemfuthweni njengoba kubhekeke ukuthi lishikilisane neGolden Arrows ngoLwesibili (namhlanje) ebusuku, enkundleni yezemidlalo iLoftus Stadium.
AmaBrazilians asanda kushaya iMaritzburg United ngo 3-0, emdlalweni wangoMgqibelo, lokhu bekungukunqoba kokuqala emidlalweni eyisithupha, kusho izindaba zeKickOff.
UKatlego Mphela wafaka phakathi igoli lokuqala, esiwombeni sokuqala, kwalandela elikaShongwe kwavalwa ngelikaNyasha Mushekwi, sekusele imizuzu eyisikhombisa kuphele umdlalo.
“Asigcinannga njengokuwina kodwa saba nomdlalo omuhle nonestayela....kwaba nomuzwa omnandi noma sesiyoshintsha,” kusho uShongwe, ekhuluma kwi-website yeqembu.
“IMaritzburg United neGolden Arrows amaqembu angafani kodwa amaSandawana wona ayazethemba, lokhu akwenza e-PE asengakuphinda ePitoli.”
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).
- News24


text:
I-Ranger idala amathuba emisebenziComment on this story
INTATHELI YEZEZIMOTO
UKUFIKA kwengqovungqovu iFord Ranger akulethanga nje kuphela izindaba ezimnandi kubathandi bezimoto, kodwa nabasebenzi bale nkampani bahleka bodwa.
IRanger izodala amathuba omsebenzi alinganiselwa ku-800 ngenyanga ezayo kwaFord Motor Company of Southern Africa lapho kuhlanganiswa khona izimoto eSilverton, ePitoli, nalapho kuhlanganiswa khona izinjini eStruandale, ePort Elizabeth.
Le misebenzi izodaleka ngemuva kwesinqumo sakwaFord SA sokuthi banyuse imikhiqizo yeFord Ranger pick-up benza kwaba khona neshift yesibili lokhu okuzosiza ukumelana nesibalo sabantu abayifuna ubuthaphuthaphu le moto.
UMengameli wakwaFord SA, uJeff Nemeth, ekhuluma uthe inkampani izokwengeza ishift yesibili esikhungweni saseSilverton ne-shift yesithathu esikhungweni esiseStruandale kusukela ngoMsombuluko ngoSepthemba 3.
“Amakhasimende ethu asekushilo ukuthi adinga okuthe xaxa kwale moto esezingeni njengeveni iRanger pickup. Ukumelana nesidingo esikhulu eNingizimu Afrika naphesheya, sizokwengeza isikhathi ekusebenzeni kwethu lokhu okuzodala amathuba emisebenzi futhi siqinisekise ukuzinikela kwethu kuleli zwe.
“Sitshale imali ukushintsha indlela esisebenza ngayo kanti siyethemba ukuthi le misebenzi izoba namandla okushintsha izimpilo zabantu. Ukudala amathuba emisebenzi kuzosiza ekwenzeni umehluko ekuthuthukiseni imiphakathi lapho sinalezi zikhungo khona,” kusho uNemeth.
IFord Ranger ifike yadala umnyakazo embonini yezimoto kuleli njengoba izibalo zokudayiswa kwayo nangenyanga edlule ziyibeke endaweni yesihlanu ngokuthengwa.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.
- Verified email addresses: All users on Independent Media news sites are now required to have a verified email address before being allowed to comment on articles. You are only required to verify your email address once to have full access to commenting on articles. For more information please read our comment guidelines


text:
Kushone 5 engozini eKZN
2013-01-31 10:03
Durban - Kushone amadoda ayisihlanu kwathi amathathu alimala ngesikhathi kwenzeka izigameko ezimbili zezingozi emgwaqeni omkhulu uN3 ngaseBergville, kubika iNewswatch.
Abezimo eziphuthumayo bathi kwenzeke izingozi ezimbili.
Ingozi yokuqala yenzeke ngabo-03:00 ngoLwesine kanti ibibandakanya amaloli amathathu abelibangise eGoli.
Kube sekushayisana amanye amaloli amabili endaweni yesigameko.
Okhulumela i-ER24 uDerrick Banks uthe laba abashonile bebehamba ngeloli eyodwa.
"Bekuyiloli ethwele ifenisha. Kumanje kubambezeleke izimoto ngenxa yale ngozi," esho.
- Landela
IzindabaNews24 kuTwitter
- News24


text:
Lizoqulwa kabusha icala elamiswa
2012-09-05 07:31
Johannesburg - Owesilisa osekhulile osolwa ngoxhaxha lwamacala abandakanya ucansi kulindeleke ukuba aphinde ashushiswe eNkantolo yesiFunda eParow, ngaphandle kwaseKapa ngoLwesithathu.
UJohannes Kleinhans, 73, wawavuma la macala kodwa wathi esethula ubufakazi kwakhona okushayisanayo.
IMantshi u-Amanda von Leeve wathi ubufakazi bukaKleinhans butshengisa ukuthi uyawaphika amacala.
Le ndoda yayibekwe amacala angu-95 okunukubeza amantombazanyana amathathu isikhathi eside, kanjalo nokutholakala nezithombe zocansi.
Yaboshwa ngoNovemba 2010.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Lihlehlele unyaka ozayo elakwaShembe
2012-09-28 14:03
Durban - INkantolo eNkulu eThekwini izoqhubeka ngonyaka ozayo necala lombango wezikhundla ebandleni iNazareth Baptist Church elaziwa ngokuthi kukwaShembe.
Ukulalelwa komdonsiswano kuzoqhubeka mhlaka-4 Febhuwari.
Indodana yeNkosi eyakhothama uVimbeni Shembe, okunguMduduzi nomzala wakhe uVela Shembe, yibo abasemdonsiswaneni wezikhundla.
UVela uthi ngokusho kwencwadi yamafa, iNkosi yashiya yena esihlalweni, wafaka lolu daba enkantolo ngenhloso yokungena esikhundleni agudluze uMduduzi owaqokwa yibandla.
Abacwaningi bokubhalwe phansi uJannie Bester noLeon Esterhuizen kulindeleke baqhubeke nokuchazela inkantolo uma kubuyela icala ezithebeni.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).


text:
Sihamba kahle isimo eThailand
2012-04-12 12:03
Bangkok - Zihamba ngokwejwayeleikle izindiza zamabhanoyi ezisuka ePhuket, eThailand nebeziphazamisekile kulandela ukwesabela ukuthi kungase kuhlasele i-tsunami.
NgoLwesithathu amagagasi anamandla ahlasele e-Indonesia, kwenyuka amaphaphu kusatshelwa ukuthi kuzohlasela i-tsunami eyashiya ibhubhisile ngonyaka ka-2004.
"Kusukela ngoLwesithathu ebusuku, bese sivuliwe isikhumulo sezindiza,"
kusho uBang-orurat Shinaprayon, umqondisi kwaTourism Authority of
Thailand.
AbeThailand National
Disaster Warning Centre bahambise izexwayiso ezifundazweni eziyisithupha okuyiKrabi, Phuket, Phangnga,
Ranong, Satun neTrang.
Kubuye kwahanjiswa isihoxiso kuzona zonke izifundazwe kanjalo namanye amazwe akede abaliwe.
– "Like" ikhasi lethu ku-Facebook uze ukwazi ukujoyina inkulumo ngolimi
lwakho.
– Landela IzindabaNews24 kuTwitter (@IzindabaNews24).


text:
Johannesburg - Owayengumengameli wakuleli uNelson Mandela kubukeka ezoluchitha esibhedlela usuku olwandulela uKhisimusi njengoba kuthiwa akukho okusha ngesimo sempilo yakhe.
Okhulumela iHhovisi limaMengameluli uMac Maharaj uthe isitatimende esikhishwe ngempelasonto mayelana nempilo kaMandela, asikashintshi.
Umbiko uthe uMandela uyaqhubeka nokwelashwa kanti futhi ibukeka imsiza imithi ayitholayo, njengoba sekuyisonto lesithathu angena esibhedlela ePitoli.
UMandela, 94, wayiswa ngendiza esibhedlela ePitoli esuka ekhaya lakhe eQunu, e-Eastern Cape ngoDisemba 8. Kwatholakala ukuthi kunokuthile emaphashini akhe.
UMandela unomlando wokuba nezinkinga emaphashini njengoba ake waba nesifo sofuba ngasekupheleni kweminyaka engu-27 ayichitha ejele.
NgoMgqibelo, uMengameli uJacob Zuma unxuse ukuba izwe limkhulekele uMandela ngemuva kokumvakashela esibhedlela.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
SAPA


text:
Iyaxaka eyeSundowns - Umbono
2012-12-03 11:56
Cape Town - Owabe eqeqesha iBafana Bafana uPitso Mosimane, useqashwe njengomqeqeshi omusha weMamelodi Sundowns.
UMosimane uzongena ezicathulweni zikaJohan Neeskens, osexoshiwe.
Abafundi bayaphawula ngalokhu.
UMxolisi Khanyeza uthe: Kwavele kwaba mnyama kakhulu, sebehlanganise ubaba nendodana uMosimane noModise.
Simbi kakhulu isinqumo seqembu.
USphah Mkhize uthe: UPitso uyozehlisa yena isithunzi ngokuya kuDowns, sesihambile isikhathi, ayisekho into azoyenzela iqembu.
UMzoxolo Tshude uthe: Kuhle kakhulu maBrazillians, uPitso uzoza noshintsho.
UBongani Mthembu uthe: Siyabonga Patrice Motsepe, benisamgcineleni vele umqeqeshi sonke lesi sikhathi?
UMatha MaMntungwa OkaNyawose uthe: Inkinga ayikho kumqeqeshi kodwa ikubadlali uqobo!
UPitso naye izomxaka iDowns, ake kwehliswe amaholo abadlali mhlawumbe bazophaphama.
UBongani Mthembu uthe: IDowns yenze kahle kakhulu, inabadlalli abahle ngyakholw ukuthi uPitso uzokwazi ukuyisiza.
UMjey Sbonga Skhokhorico uthe: Bathathe Pitso ubabeke kuNFD.
Uthini wena ngesinqumo seqembu?
Thumela umbono wakho ku-isizulu@news24.com
Disclaimer:
INews24 iqhakambisa ukukhuluma ngokukhululeka nokuzwakaliswa kwemibono
eyahlukene. Lokho kuchaza ukuthi imibono yababhali bezingosi eshicilelwe
kuNews24, akuyona imibono yeNews24.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).
- News24


text:
Iphoyisa lizibulale nentombiyalo
2011-07-14 14:08
Johannesburg - Amaphoyisa ase-Eastern Cape athi iphoyisa eliyirisevu, 30, ludubule labulala intombi yalo lase lizibulala nalo ngaseMthatha.
"Amaphoyisa afike emzini waleli phoyisa kuTsolo ngehora lesihlanu ntambama ngoLwesithathu athola izidumbu ezimbili zidindilize phansi," kusho uLieutanent Colonel Mzukisi Fatyela.
Uthi bobabili bebedubuleke emzimbeni kanti isibhamu somsebenzi saleli phoyisa sitholakale eduze kwalezi zidumbu.
"Okwamanje asikayazi imbangela yalesi sigameko," kusho uFatyela.
Leli risevu belisebenzela esiteshini samaphoyisa esikuTsolo, kanti belihlala nentombi yalo, 28, neliyibulele.
– "Like" ikhasi lethu ku-Facebook uze ukwazi ukujoyina inkulumo ngolwimi lakho.
– Landela IzindabaNews24 kuTwitter.
- SAPA


text:
Kumenyezelwe ubuholi obusha eChina
2012-11-15 10:01
Beijing - Iqembu elibusayo eChina iCommunist Party, lazise ngobuholi obusha obuphezulu eqenjini, nokuyigxathu ekubhekeke ukuthi libe nendima enkulu ekunyakaziseni umnotho waleli lizwe elingelesibili ngokunotha emhlabeni.
USekela Mengameli uXi Jinping, uzongena ezicathulweni zikaMengameli ophumayo uHu Jintao, uXi uphinde wanikwa isikhundla sokuhola iCentral Military Commission, kusho izindaba zeXinhua.
Amalungu abasha ebuholini obuphezulu ahlanganisa iMeya uLi Keqiang nesazi somnotho uWang Qishan, ekuthiwa uzobheka kakhulu ukulwa nenkohlakalo.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).
- Reuters


text:
Amaphoyisa abulale umsolwa eKZN
2012-11-15 14:03
Durban - Owesilisa obefunelwa uxhaxha lwamacala udutshulwe washona ngamaphoyisa endaweni yaseSonkontshe, eHammarsdale, kusho amaphoyisa aKwaZulu-Natal ngoLwesine.
UColonel Vincent Mdunge uthe amaphoyisa ahambe ayobheka uZama Vilakazi ngoLwesithathu njengoba ebefunelwa amacala evile ku-20, okubalwa ukubulala, ukugqekeza amabhizinisi nemizi kanjalo nokuzama ukubulala.
"Amaphoyisa abesazama ukuthola kubo ngesikhathi embona emi namadoda amabili angaziwa."
Amaphoyisa abe eseqonda ngqo kubona.
La madoda amabili abe esedla phansi, ngesikhathi uVilakazi ehosha isibhamu edubula amaphoyisa.
Kube sekuqubuka impi yezulu lezandla, uVilakazi wasala enkundleni, kwatholakala kuyena isibhamu esingekho emthethweni.
- Landela
IzindabaNews24 kuTwitter
- SAPA


text:
Uzobekwa icala obulale izingwenya
2012-05-11 16:38
Pretoria - Uzobekwa icala lokuhlukumeza izilwane umninipulazi waseRustenburg, eNorth West osolwa ngokuhlinza izingwenya ziphila, kusho abakwaNCSPCA, ngoLwesihlanu.
Okhulumela abakwa NCSPSA uNazareth Appalsamy uthi kumele izingwenya zibulawe ngesizotha esifanelekile ngaphambi kokuthi zihlinzwe.
Kuthiwa umninipulazi wahlinza izingwenya ezisancane ziphila, enzela ukudayisa isikhumba kubathungi.
"Izikhulu zakwaNational Council's Farm Animal Unit zakumisa ukubulawa kwezilwane ngesihluku zilandela umthetho ovikela izilwane."
U-Appalsamy uth kuzokwenziwa uphenyo lunzulu bese umninipulazi evulelwa icala lokuhlukumeza izilwane.
– "Like" ikhasi lethu ku-Facebook uze ukwazi ukujoyina inkulumo
ngolimi lwakho.
– Landela IzindabaNews24 kuTwitter (@IzindabaNews24).


text:
Ziqhubekile izibhelu eSasolburg
2013-01-24 07:41
Johannesburg - Kushaywe ngamatshe umuzi kwathi isiza ebekwakhiwa kusho sangqongqiswa ngomlilo esigamekweni sakamuva eSasolburg, kusho amaphoyisa aseFree State ngoLwesine.
"Lesi sigameko sihlobene nesenzo sobugebengu: abantu abathatha amashansi," kusho uConstable Peter Kareli.
Kushone abantu ababili kwathi abanye balimala emibhikishweni eyaqubuka kuleli dolobha kusukela ngeSonto.
Imbangela yalokhu kuhlasela ayikacaci, njengoba kungeyona eyesikhulu sikamasipala, esho.
"Abantu ababalelwa ku-12 baqale ukujikijela lo muzi ngamatshe, base bebaleka."
Akulimalanga muntu.
Izakhamuzi zimelene nokuthi zihlanganiswe noMasipala waseNgathwe, nongaphansi kweParys.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Ugixabezwe ngeminyaka engu-10 umdlwenguli
2012-02-23 07:30
Polokwane- Umdlwenguli ugwetshwe iminyaka eyishumi esezikhindini yiNkantolo yeSifunda yaseMankweng, kusho amaphoyisa aseLimpopo ngoLwesithathu.
UPiet Malebele Makoga, 24, waseGaMothapo, ugwetshwe ngoLwesibili ngokudlwengula owesifazane, 20, ngoSepthemba 2010, kusho uConstable Moses Molepo.
Wahlasela lo wesifazane kubo emuva kokuthi emngenisile ngesikhathi ezenza isoka lakhe.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Ugwetshiwe owayefundisa ukushayela
2013-01-18 12:02
Johannesburg - INkantolo eNkulu yasePitoli igwebe uthisha obefundisa ukushayela iminyaka emihlanu ebhadla ejele, ngemuva kokuba ebenesandla ekushoneni kwabafundi ababili ngo-2006, kubike iBeeld ngoLwesihlanu.
UFrans Molekwa, 39, wayekhuluma neselula ngesikhathi eshayela elibhekise eMnyangweni wezokuThutha eHammanskraal ethwele abafundi abahlanu emotweni ayehamba ngayo.
Imoto yaphaphalaza, wehluleka ukuyilawula, yalala amankeyane, kwashona uThato Motolo, ongumshushisi woMbuso kanye nomama owayenengane enezinyanga ezinhlanu ubudala uQuentin Markus Boshoff, 19.
UMolekwa kanye nabanye abathathu balimala kanzima kule ngozi.
Phambilini khona enkantolo, uwaphikile amacala okubulala.
Ummeli woMbuso uTania Carstens uthe uMolekwa ufanelwe yisigwebo esinzima.
"Izisulu nemindeni zalimala kakhulu ngokwenyama nasemoyeni ngenxa yalokhu. Imindeni kwadingeka ikhokhe izimali ezishisiwe ihamba odokotela kanye nokwenza amalungiselelo omngcwabo. Ngakho umsolwa waba nobudedengu okusho ukuthi akumele aphinde avunyelwe ukushayela,” kusho uCarstens.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Kuteleke abezindiza eMozambique
2012-11-19 10:01
Maputo - Abashayeli bamabhanoyi kanjalo nabasebenzi esikhumulweni sezindiza eMozambique, babeke phansi amathuluzi okusebenza bangena esiyelekeni sosuku olulodwa.
Ukuqala kwesiteleka sekuvimbe amabhanoyi ukuthi aphume noma angene esikhumulweni.
Abashayeli bamabhanoyi akwaLinhas
Aerrreas de Mocambique Ltd yibo abangene esitelekeni, abasebenzi batshele izintatheli bathi bafuna ukwenyuselwa amaholo.
Okhulumela inkampani yezindiza uJoao de
Abreu uthe zimiswe kusukela ngeSonto izindiza ezihambela eKenya, Tanzania naseZimbabwe.
Abasingathi bezingxoxo phakathi kwenkampani nabasebenzi bathi kufinyelelwe esivumelwaneni ngeSonto ebusuku, okwamanje akukazeki ukuthi sithni isivumelwano leso.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).
- AP


text:
Inengi Labantwana Lixotshwa Ezikolo Ngenxa Yokungabhadali
UMnu. David Coltart uthi kunzima ukuthi izikolo zingaxotshi abantwana abangabhadalanga amalevi ngoba zifuna imali yokusebenzisa.
Sithandekile Mhlanga
09.01.2013 19:32
WASHINGTON—
Abantwana besikolo abanengi baxotshiwe esikolo ngolweSithathu ngenxa yokungabhadali imbadalo yesikolo eyama school fees lanxa uhulumende engavumeli ukuthi baxotshwe nxa bengabhabhadalanga.
Kodwa abanye abaphathisikolo abakhulume leStudio Seven bathi kuxotsha kuphela labo abafunda bengabhadalanga imali zama levi hatshi ama fees.
Umphathintambo wezemfundo uMnu. David Coltart utshele iStudio Seven ukuthi kunzima ukuthi izikolo zingaxotshi abantwana abangabhadalanga amalevi ngoba zifuna imali yokusebenzisa. Ungezelele wathi kufanele abaphathisikolo babe lesineke bakhulumisane labazali abantwana bengakaxotshwa esikolo.
Isikhulumeli senhlanganiso ye Bulawayo United Progressive Residents’ Association UMnu. Roderick Fayayo utshele uChris Gande weStudio Seven ukuthi banengi kakhulu abantwana asebexotshwe esikolo.
Ingxoxo LoMnu. Roderick Fayayo
Kusenjalo, abanye ababalisi abasanda ukuqeqetshela ukufundisa emakolitshini bathi lokhu bengakatholi umsebenzi lokhu izikolo zivuliwe njalo bacabangela ukuthi abaphathi bezikolo baziqhatshela ababalisi abangaqeqetshenga ngemva kokufunjathiswa.
Umkhokheli wenhlanganiso elwela amalungelo ababalisi eye Progressive Teachers' Union of Zimbabwe uMnu. Takavafira Zhou utshele iStudio 7 ukuthi inhlanganiso yakhe isithole imbiko efanayo ezigabeni ezigoqela i Gweru, i Masvingo, kanye lakoBulawayo njalo isadingisisa ngaloludaba ingakakhulumi logatsha lukahulumende olwezemfundo.
Omunye wababalisi ongakatholi umsebenzi ngemva kokuqeqetsha ekolitshini le Hillside Teachers' College koBulawayo, okhethe ukubizwa ngokuthi nguTakunda kuphela utshele uSithandekile Mhlanga weStudio 7 ukuthi yena labanye bakhe obekufanele bafundise eGokwe South sebephelelwe ngumphako.
Ingxoxo LoTakunda


text:
Lisuliwe icala lomyeni kaDe Lille
2012-11-08 10:01
Cape Town - Icala lokushayela budedengu ebelibekwe umyeni kalowo oyiMeya yaseKapa uPatricia de Lille, lisuliwe ohlwini lwamacala, kusho umbiko ngoLwesine.
Iphephandaba iCape Argus libike ukuthi u-Edwin de Lille, 64, bekumele avele eNkantolo yeMantshi eGoodwood ngoLwesithathu, kodwa wahambisa incwadi kadokotela ngokungafiki kwakhe.
Ngokombiko onikezwe inkantolo, uDe Lille ube nesifo sohlangothi ngo-Okthoba 11 kanti uphathwa yisifo sikashukela.
"NgoLwesihlanu kutholakale ukuthi uyagula nokungase kudale ukuthi aphinde abe nesifo sohlangothi," kusho uDkt Rafiq Abbas,
waseGrassy Park Medi-Centre, ebhale kule ncwadi.
Iphephandaba libike ukuthi ngemuva kokuboshwa kwakhe ePinelands ngoLwesihlanu, imeya yathi umyeni wakhe uvukwe ukugula eshayela.
IMantshi uSean Lea uthe uMbuso kuzomele uphinde uyalele uDe Lille ukuba abuyele enkantolo.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Kuyathembisa kugogo owadlwengulwaComment on this story
LUNGI LANGA
SIYALULAMA isalukazi (84) sasoDlameni, KwaSwayimane esadlwengulwa ngumlisa osafunwa uthuli ngenyanga edlule.
Lesi salukazi sadlwengulwa emuva kwesonto kudlwengulwe esinye esina-94 kuyo le ndawo.
Ngesikhathi Isolezwe livakashela ekhaya lalo gogo ubehleli emnyango ethamele ilanga kepha bude buduze nalapho ehlala khona iziphathimandla zeMinyango eyahlukene kahulumeni bezidingida izigameko zokudlwengulwa kwezalukazi KwaSwayimane.
Ezigamekweni ebezidingidwa kubalwa nesokudlwengulwa kwaso.
Indodana yalesi salukazi (ogama layo ligodliwe ngoba kuvikelwa ugogo) ithe unina useyalulama ngemuva kwalesi sigameko.
“Usengcono kakhulu uma kuqhathaniswa nesikhathi esanda kudlwengulwa ngoba wayengakwazi ngisho ukwenzani futhi ubona ukuthi lesi sigameko simhlukumezile,” kuchaza indodana.
Ithe okusele manje wukuthi unina usathukile futhi unovalo lokuthi uma esele yedwa kungaphinde kungene umuntu enze lokhu okwenziwa yilo mlisa kuyena yingakho sebeqikelela ukuthi kuba khona umuntu ohlala naye ngaso sonke isikhathi.
“Uze angafuni nokulala ngoba ethi akafuni ukusala yedwa ngoba lesi sigameko sisabuya njalo engqondweni yakhe futhi ukhuluma ngaso njalo,” kuqhuba indodana kagogo.
Uphinde wathi sebethembe amaphoyisa athi avame ukubonakala eqaphe isimo ebusuku kuleya ndawo emuva kwalezi zigameko.
Ngenxa yokubonakala kwamaphoyisa sekuze kwashintsha nezikhathi zokuvalwa kwamathaveni abesolwa ngokubhebhethekisa ukusetshenziswa kakhulu kotshwala nezinye izidakamizwa. Ikhansela lakuleya ndawo uMnuz Mduduzi Goba uthe ukusetshenziswa kotshwala nezidakamizwa ezifana nensangu yikho okudala izinkinga kuleya ndawo.
Uthe baxoxisana nabaphathi bamathaveni ukuthi basheshe bavale ezindaweni zotshwala.
Uveze ukuthi kukhona abafana abasebenzisa izidakamizwa bese benza ubugebengu athe basolwa ngokuba nesandla kwezinye zezigameko zobugebengu kuleya ndawo.
Ukhomishana wamaphoyisa KwaZulu-Natal uLt General Mmamonnye Ngobeni uveze ukuthi sekukhona umsolwa othungathwa ngamaphoyisa ecaleni lokudlwengulwa kukagogo.
Uthe banethemba lokuthi amaphoyisa azomthola esizwa wumphakathi. Indodana kagogo ithe inethemba lokuthi uzotholakala lo msolwa ukuze asuswe emphakathini njengoba kuthiwa ubhacile.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.
- Verified email addresses: All users on Independent Media news sites are now required to have a verified email address before being allowed to comment on articles. You are only required to verify your email address once to have full access to commenting on articles. For more information please read our comment guidelines


text:
Wenza umyalelo kaJesu uMandela
2012-07-18 10:04
Cape Town - Kunesisho samaRoma esithi uma useRoma yenza njengoba kwenza amaRoma, lokho kusho ukuthi ingathi uyisihambi bese uba mude ushaye imithetho.
Nami ngokukholwa wukuthi ngingumhambi emhlabeni, futhi ngikhethiwe ukuthi ngibe seNingizimi Afrika, ngabe angibenzi ubulungiswa uma ngingase ngingenzisi okwabaningi bakuleli ngibungaze usuku lokuzalwa lukababa uNelson Mandela.
Angisiso neze isishoshovu sezombusazwe noma isishoshovu nje sokuthile, nokho ngokubona ilukuluku labaningi kanjalo nokufunda imibhalo nami ngizithole ngithinteka ngabona ngimelwe wukuthi ngithi 'ngiyabonga Tata Mandela'.
UMandela njengabaningi naye wayengakweleti muntu inkululeko, ngalokho wayengakwazi ukuthi athalalise asonge izandla alindele ukuthi bakhona abanye abazosukuma balwele inkululeko yeNingizimu Afrika.
Kodwa-ke uma uzalwe nenhliziyo yobuholi nobuqhawe, ngiyacabanga akubi lula ukuhlala ubukele ube ubona izinto zonakala.
Uthando nobuqhawe uMandela aba nakho yikona okwamenza wasukuma walwa.
Mina ngokwami angilwazi ubandlululo, angikaze nakanye ngizithole nginyamanambana ngoba nakhu ngimnyama, ngalokho ngiyacabanga ngifanelwe wukuthi ngithi ‘ngiyabonga’ kubantu abenze isimo saba yilokhu esiyikho manje.
Abazali bami bakwazi ukungiyisa ezikoleni ezingcono, ngikhule ngikwazi ukudlala nezingane zazo zonke izinhlanga, lokhu abantu abazalwe ngaphambidlana kwami abakwazi.
Nanamuhla ngikwazi ukubuka umlungu emehlweni ngisho lokho engifuna ukukusho ngaphandle kokusaba ukuthi kuzothiwa kukhona itulo esiphezu kwalo noma ngisabe ukuthi umlungu ungcono kunami.
Cha angisho ukuthi bekungakuhle konke ngikhula, phambilini ngake ngambona ubaba ongizalayo eshaqwa ngamaphoyisa, eboshelwa into engatheni.
Nokho ukungagqami kukababa wami ekulweleni inkululeko noma ekubeni yisisulu sobandlululo angikuboni kunginika igunya noma isizathu esiphelele ukuthi ngingaqhakambisi umengameli wethu wokuqala wentando yeningi.
Ezinyangeni ezimbalwa ezedlule saba nokudideka ngesikhathi sibona ummeli we-ANC uGcina Malindi ekhihla isililo eNkantolo eNKulu eGoli.
Abantu abaphawula bathi uMalindi ukhaliswa yiminjunju yangesikhathi sikahulumeni wobandlululo.
Ziningi izinto namanje ezithi uma zenzeka kuvuke izinseka, njalo uma ngibona ezinye zalezi zigameko ngiba namahloni ngidabukele izishoshovu ezazidela zithi zilwela inkululelko, ngidabukela kakhulu imindeni yalabo abasala empini.
Impela uma ngingase ngithi anginandaba nabaholi abangaphambi kwami abangilwela, balwela nezwe lonke ngabe angifanelwe wukubizwa ngowesifazane, phela umuntu wesifazane udalelwe ukuba nozwelo nokunakekela.
Uzwelo nokunakekela nothando ngamagama angasali ngaphandle uma kuchazwa uMadiba, lokho kumele kuhlale obala kunoma ngubani ohlaziya izinto.
OkaMadiba wanqaba nezwe noma esevalelwe ekhoneni, angilazi namanje ilukuluku elabe limphusha, angisazi futhi nesibindi esingaka ukuthi sabe sinqamuka kuphi.
Angeke ngihlale iminyaka engu-27 ejele kuze ngizokhombisa ukuthi ngiyikhathalele iNingizimu Afrika, kodwa engingakwenza wukuba ngowesifazane umndeni kanjalo nabangaziyo abangaziqhenya ngaye.
Mhlampe uma loyo naloyo kithi sonke engase aphume ekhosombaneni azivalele kulo azame ukubona umhlaba nezwe lethu kangconywana, kukhona esingakuzuza.
Uma uqhathanisa iNingizimu Afrika namanye amazwe amaningi ezwenikazi, nakanjani uyawubonakala umehluko.
Abantu bakhala ngokungabikhona kwamathuba omsebenzi, ukugcwala kwabantu bokufika kanjalo nokungalingani kwethu ezimalini, ngiyavuma, yebo, kukhona okusamele kulungiswe, kodwa ake nje sizinike umzuzwana sibone izwe lethu ukuthi lingcono kangakanani uma liqhathaniswa namanye amazwe.
Encwadini kaJohane 15:13 uJesu watshela abafundi bakhe ukuthi uthando olukhulu ongalukhombisa, kubantu elokunikela ngempilo yakho.
UMandela wanikela ngempilo yakhe, ngiyacabanga wakhombisa uthando olwanele kimi.
Ayikho into enginayo engingayinika uTata, kodwa ngiyazi kungamthokozisa ukungibona mina nabantu bonke siqhubeka senza leli lizwe izwe elingcono.
Disclaimer:
INews24 iqhakambisa ukukhuluma ngokukhululeka nokuzwakaliswa kwemibono
eyahlukene. Lokho kuchaza ukuthi imibono yababhali bezingosi eshicilelwe
kuNews24, akuyona imibono yeNews24.
Singaxhumana ku-Ntombizenele Mtshali noma ku-zanelewakwamtshali@gmail.com
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).


text:
Ubunezingqinamba unyaka - Zuma
2012-12-31 12:29
Johannesburg - Uhlelo iNational Development Plan, udaba oluthinta obhejane, ukuhanjiswa kwentuthuko, ibhola lezinyawo, iBrics, indaba yaseMarikana kanye nodaba oluthinta owabe enguMengameli uNelson Mandela, ngezinye zezinto eziphithanise ikhanda likaMengameli wezwe uJacob Zuma, njengoba kusongwa unyaka ka-2012.
Ethula inkulumo yokuphetha unyaka, umengameli uthe i-NDP izokuba ngumkhombandlela wekusasa lezwe.
Ngonyaka ka-2030, i-NDP izokwakha imiphakathi engenayo inkinga yamanzi, imiphakathi enogesi, impilo engcono, enemfundo engcono futhi kudaleke namathuba emisebenzi.
Unyaka lona ube ngonezigemegeme nezingqinamba, kusho inkulumo kaZuma.
Uqhubeke wathi izwe likhombise ukuba yizwe elikwaziyo ukubhekana nezinkinga futhi lizixazulule ngaphandle kodlame.
UZuma ukhumbule isigameko sokubulawa kwabavukuzi abangu-34, abadutshulwa ngamaphoyisa emayini eMarikana, ube esethi izakhamuzi kumele zibe nokuthula kugwenywe nezehlakalo zokuhlukunyezwa kwezilwane, ezifana nobhejane.
Ube esencoma bonke laba ababe kanye nomndeni wakwaMandela, ngesikhathi uTata engeniswe esibhedlela.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).


text:
Ulinde incazelo umndeni wofele emsebenziniComment on this story
MINENHLE NTOMBELA noMLUNGISI GUMEDE
ULINDELE izimpendulo ngokufa kwendodana yawo umndeni womfana olinyazwe wumshini wafa eRainbow Chicken Farm eMpumalanga eHammerdale ngeledlule. UNtokozo Mntungwa (21) ongcwatshwe ngeSonto ubulawe wumshini ogaya izinkukhu kule femu.
UMnuz Mlungisi Mntungwa onguyise uthi wavuswa ezintatha efonelwa ngabasebenza nendodana yakhe bemtshela ukuthi ilimele kanzima makaphuthume emsebenzini.
Uthi uma efika emagcekeni ale nkampani bamtshela ukuthi usedlulile emhlabeni. Akakwazanga nokungena ngaphakathi eyozanelisa ngokuthi yindodana yakhe le abakhuluma ngayo.
“Kube nzima uma sesiyolanda isidumbu ukuthi ngimbuke yize elimale emlenzeni kuphela engathintekanga ngenhla. Kodwa akuvumi khona ukuthi ngamukele ukuthi indlalifa yami isidlulile. Bengingeke ngimbuke eyile nto abeyiyo ngoba ngizizwa ngishawa wunembeza ukuthi angikwazanga ukumvikela noma ngibe khona emizuzwini yokugcina yempilo yakhe,” kubeka uMntungwa ehlengezela izinyembezi.
Echaza uthe indodana yakhe ibisanda kuqeda inyanga iqale leli toho yenzela ukungahlali ekhaya njengoba iqede isikole nyakenye.
Uthe bebehlele ukuba angene enyuvesi ngonyaka ozayo enze izifundo zomthetho.
Uthi ulindele umbiko onencazelo ngokufa kwendodana yakhe ophuma kwaRainbow Chicken ngokwenzeka.
“Ukuze ngiduduzeke ngidinga ukuba ngaziswe ngokwenzeka. Nginemibzo eminingi. Wangena kanjani kulo mshini? Abamkhiphanga ngani ngoba wayebhajwe amahora amabili kusukela ngehora lesibili kwaze kwashaya elesine esabhajiwe,” kubuza uMntungwa.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.
- Verified email addresses: All users on Independent Media news sites are now required to have a verified email address before being allowed to comment on articles. You are only required to verify your email address once to have full access to commenting on articles. For more information please read our comment guidelines


text:
Ubulewe oshise iKuran
2012-07-05 16:32
Multan - Isixuku esilinganiselwa ku-2 000 sasePakistani sidumele umlisa ophazamisekile ekhanda obeboshwe ngamaphoyisa samshaya sambulala sagcina ngokumshisa ngemuva kokuthi eshise iKoran, kusho amaphoyisa ngoLwesine.
Isixuku sigasele esiteshini samaphoyisa salimaza isakhiwo ngesikhathi amaphoyisa enqaba ukudedela indoda lena.
Isikhulu samaphoyisa uGhulam Mohiuddin uthe umufi uGhulam
Abbas, useminyakeni eko-40 ubudala, uthe ubevalelwe ngemuva kokubanjwa eshisa iBhayibheli labenkolo yamaSulumane iKoran.
"Isixuku esikhule salinganiselwa ko-2 000 sizungeze isiteshi samaphoyisa safuna kudedelwe umsolwa obe eseshaywa ebulawa wase eshiswa," kusho uMohiuddin etshela abezindaba ze-AFP.
IKhomishana yamaLungelo iHuman Rights Commission of Pakistan ithe ifuna kuphenywe ngalokhu kubulala.
– Landela IzindabaNews24 kuTwitter
(@IzindabaNews24).


text:
Baningi abayeka isikole - Ucwaningo
2012-11-26 16:43
Johannesburg - Izingane eziningi sazeNingizimu Afrika eziseminyakeni yobudala ephakathi kweyisihlanu neyisikhombisa, ziyafunda, lesi sibalo sikhulu kakhulu kunesango-1996, kusho ucwaningo olwenziwe ngabakwaSA Institute of Race Relations (SAIRR).
Ngo-1996 zazimi ku-23% kuphela izingane ezineminyaka emihlanu yobudala, ezabe zifunda, lesi sibalo siqhathaniswe no-81% wangonyaka ka-2011, kusho isitatimende sakwaSAIRR, ngoMsombuluko.
Okungenani baku-50% abaneminyaka yobudala eyisithupha ababefunda ngo-1996, njengamanje isibalo siku-93% kanti abaneminyaka eyisikhombisa bona baku-96%.
Umthetho wakuleli uthi abantwaba abaneminyaka ephakathi kweyisikhombisa kuya kwengu-15 ubudala, baphoqelekile ukuthi bafunde isikole.
Ucwaningo luthole ukuthi baningi abaneminyaka engu-19 abashiya isikole bengakafiki ebangeni leshumi, emanyuvesi nakhona kuthiwa kunesibalo esiphezulu sokushiya abafundi bengakaqedi izifundo zabo.
Umcwaningi kaSAIRR uJonathan Snyman uthe iyakhathaza eyokushiya phakathi kwabafundi, njengoba iNingizimu Afrika iyizwe elinesibalo esiphezulu sabantu abashoda ngamakhono.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).


text:
IChiefs ayizixakile ngePirates - Dladla
2013-02-14 16:08
Johannesburg -IKaizer Chiefs yagcina ukunqoba isicoco sePremier Soccer League ngesizini ka-2004/05, njengoba oshampeni i-Orlando Pirates bebuyele endaweni yabo baqhwakela, iqembu lithi alikhathazekile nakancane.
NgoLwesithathu amaBhakabhaka anqobe umdlalo wawo neSuperSport United ngo 1-0, kanti ngoLwesibili iChiefs yadlala ngokulingana neMamelodi Sundowns, umdlalo waphela ngo 0-0.
Umdlali weziMpofana uJosta Dladla ukhulume nabezindaba zeKickOff.com, wathi banake imidlalo yabo, hhayi lokho okwenziwa yizimbangi.
“Angicabangi nokucabanga ngePirates, nginendaba nokuthi iChiefs yenzani,” ezikhulumela.
"Ukuthi iPirates yenzani, okwayo lokho, sinendaba nokweChiefs. Uma singathatha isicoco, lokho kofana nebhonasi."
Ekhuluma ngomdlalo weSundowns, uDladla uthe: “Akubanga kubi kakhulu, maningi amaqembu esibanga nawo isicoco."
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).
- News24


text:
Kuxwayiswa umphakathi ngezinyokaComment on this story
NQOBIZIZWE ZWANE
ISIBHEDLELA sakwaHlabisa sesixwayise umphakathi waseMpembeni namaphethelo ukuthi uhambe uqaphele kulandela isigameko sowesilisa wakule ndawo oshaywe imamba emnyama.
Yize esindile uMnuz Makhosonke Thusi (36), kodwa okhulumela lesi sibhedlela uMnuz Themba Shange udonse lo mphakathi ngendlebe ukuthi njengoba useduzane kwesiqiwi futhi kunamahlathi axakile kulezi zindawo, kumele uhambe uqaphile njengoba izinyoka zibhokile ikakhulukazi njengoba kusehlobo.
“Abantu kuzona zonke izindawo siyabanxusa ukuthi baqaphele uma behamba emahlathini ngoba izinyoka eziningi zibhokile, ikakhulukazi lezi eziyingozi njengayo imamba. Lokhu kudalwa ukuthi kunamahlathi ayingozi kanti nesiqiwi siseduzane.
Uthe okunye ukuthi abantu abanawo amanzi ngakho baze baphoqeleke ukuthi bayowafuna emithonjeni okuyilapho bethola khona ukulimala.
UThusi uthe ube ngowokuqala ukuthi bamlaphe asinde bangaze bamdlulisele kwezinye izibhedlela futhi angashoni.
Echaza ngalesi sigameko esenzeke ngoLwesine, uthe uThusi wayeyohlanza umthombo kule ndawo ngesikhathi evukelwa ilenyoka enobuthi obuyingozi.
“UThusi uthi yamvukela enganakile imamba yase imshaya njengoba kuyinyoka eshesha ngendlela eyisimanga. Into enzima ukuthi abantu abaningi bayazi ukuthi ikhona le mamba kodwa basahamba kule ndlela yize kuvela ukuthi isiziqedile izimbuzi,” kusho uShange.
Eqhubeka uShange uthe izigameko zokungeniswa kwabantu esibhedlela ngenxa yokushaywa inyoka into abayijwayele ikakhulu kule ndawo.
“Yize ngingazi ukuthi bangaki kodwa baningi abafika beshaywe inyoka, kodwa kuyaqala ngqa ukuthi kusinde umuntu oshaywe imamba kulesi sibhedlela, akujwayelekile nhlobo,” kusho uShange.
Ube esenxusa umphakathi ukuthi ungazisebenzisi isibiba uma usushaywe inyoka ngoba kwenza kube nzima ukuthi imishini yasesibhedlela ikwazi ukumpompa noma ukulwa nobuthi benyoka uma isibiba sesisegazini.
“Ukudla isibiba ngenye yezinto ebulala abantu ngoba omunye umosha isikhathi esiningi eyokhotha izibiba uma isimshayile esikhundleni sokuthi aqonde esibhedlela. Abantu siyabanxusa ukuthi bangazizingeli izinyoka njengoba kuwumkhuba ovamile kule ndawo, kuyingozi enkulu lokho,” kuphetha uShange.
Kwenzeka lokhu nje naseNdwedwe kwatholakala owesifazane, uNksz Thobekile Khuzwayo esedindilizile ehlathini okusolakala ukuthi washaywa iyona imamba emnyama.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.
- Verified email addresses: All users on Independent Media news sites are now required to have a verified email address before being allowed to comment on articles. You are only required to verify your email address once to have full access to commenting on articles. For more information please read our comment guidelines


text:
Kuphenywa ngophonseke nemoto ebhulohweni
2013-01-11 11:01
Pietermaritzburg - Kunokwesaba ngowesilisa ekuthiwa unyamalele ngesikhathi imoto abehamba ngayo iphonseka ebhulohweni eMgungundlovu, kusho abakwa-ER24, ngoLwesihlanu.
Abanye abathathu abakade besemotweni ngesikhathi kwenzeka ingozi bakwazile ukuphuma emotweni.
Batshele abahambisi bosizo ukuthi lona onyamalele uhlulekile ukuphuma emotweni, waphonseka nayo emanzini, kusho okhulumela abakwa-ER24 uVanessa Jackson.
Amaphoyisa ayaphenya.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).


text:
Umphakathi ubambe izigebengu
2013-01-21 08:18
Johannesburg - Umphakathi waseMeyerton uzizingele waze wazithola izigebengu eziyisihlanu ezizame ukugqekeza umuzi wowesifazane obesele nezingane zakhe kwakhe, kusho umbiko ngoMsombuluko.
"Bengisele nezingane zami ekhaya ngesikhathi izinja zikhonkotha into engapheli emnyango. Ngibe sengiphuma ngazithela phezu kwamadoda ayisihlanu ephethe amathuluzi," kusho lo wesifazane ongathandanga ukudalulwa igama lakhe, elandisa iBeeld.
"Ngibe sengimemeza, bangiziba, baqhubeka nokuhlephula i-burglar guard," esho.
Ube esefonela umyeni wakhe, ozithele phezu kwezigebengu sezihamba ngemoto, ube esezijaha washayisa imoto yazo kodwa zabaleka.
Lo wesifazane wabe esefonela ithimba eliqapha udweshu emphakathini kulo masipala.
Lezi zigelekeqe zibanjwe zicashe esigangeni.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Amaphoyisa omgwaqo 'athenga amalayisensi'
2012-02-08 08:06
Durban - Amaphoyisa angu-30 omkhandlu weTheku kusolakala ukuthi athenga amalayisensi okushayela ezikoleni zokushayela ezingekho emthethweni, ngokusho kombiko, kubika iThe Times.
Lo mbiko okhishwe emuva kophenyo kulandela izinsolo zokungawenzi ngendlela umsebenzi, ukukhwabanisa nenkohlakalo kuMasipala weTheku, usola ukuthi amaphoyisa ayeqeqesha labo ababezoba ngamaphoyisa ngokubayalela izikole zokushayela ezinomgunyathi yikhona bezophasa.
Lezi zinsolo ziphenywa oKlebe.
Lo mbiko ucele ukubuyekezwa okuzimele ekutheni la maphoyisa ayakwazi yini ukushayela.
Okhulumela uMnyango wezokuThutha uLogan Maistry uthe bayazi "ngabasebenzi abasebenza ngomthetho kodwa bona bebe bengawulandeli futhi bengawuhloniphi".
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- News24


text:
Umphakathi ubulale osolwa ngokubulala
2012-10-08 10:02
Gabisile Ngcobo, The Witness
Pietermaritzburg - Izakhamuzi zaseMbali kwaBB zimkhande ngamatshe waze washona lowo osolwa ngokubulala owesifazane, isidumbu sakhe satholakala egcekeni lakwamakhelwane.
Iphephandaba iThe Witness libike ukuthi isidumbu sikaNonkululeko Zungu satholakala silahlwe egcekeni likamakhelwane wakubo ngoLwesine ngemuva kokuduka izinsuku.
NgeSonto, inqwaba yezakhamuzi ikhande ngamatshe ngaphambi kokumfaka esitamkokweni owesilisa ubesolwa ngalesi sigameko.
Ithimba labatakuli lamaphoyisa yilo elikhiphe isidumbu sikamufi kule ndawo.
Izakhamuzi bezikikiza zishaya amakhwelo ngesikhathi kuqhubeka lokhu.
“Ungumdlwenguli,” kumemeza omunye.
“Wabulala intombazane engenacala,” kujobelela omunye.
Ngokwezakhamuzi, umphakathi ubusahlanganisa imali kaphethiloli ukuze kuzoshiswa isidumbu lesi.
Okhulumela amaphoyisa uCaptain Thulani Zwane uthe le ndoda ibisolwa ngokubulala omunye "umuntu".
- Landela
IzindabaNews24 kuTwitter
- The Witness


text:
Ingoduso kwelokubulala umyeni
2013-01-25 10:02
Johannesburg - Ibhekene necala ingoduso yendoda eyabulawa kanye nomfundisi webandla iDutch
Reformed Church, ababulawa eHarrismith, ngonyaka owedlule.
UThea Brits usevele kabili ngaphambi kwenkantolo, kulandela ukuvulelwa icala umndeni waloyo obezokuba ngumyeni wakhe, uGerhard Vermeulen.
Iphephandaba iBeeld lithi umsolwa uzobuyela ngaphambi kwenkantolo mhlaka-8 Febhuwari.
Umsolwa kuthiwa wakhipha imali engu-R1 000, ewukhipha ekhadini likaVermeulen, ngemuva kokuthi esebulewe nobaba wakhe umsolwa, kusho okhulumela amaphoyisa uSergeant Mmako Mophiring
Ngenyanga kaNovemba, uMartin Brits noVermeulen bahlaselwa ngembazo baphinde badutshulwa babulawa, lokhu kuthiwa kwenziwa ngumfowabo kaThea, uMartin, 28, ekanye no-Elliot Mhlambi, 41.
Umama kaThea, wathola ukulimala kanti namanje usagcinwe esibhedlela eBloemfontein.
Umbiko wephephandaba uthi uMartin Brits junior noMhlambi, bazovela ngaphambi kwenkantolo ngoLwesihlanu.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).
- SAPA


text:
Ukudala, umzekelo wokuthi, umuntu, umhlaba, kanye nakho konke okuphilayo kwadalwa, akuzaze kuqhume ezeni nje, kube yinto evele esithubeni.
Sihlala endaweni encane ebunjwe kahle ngobuciko, eyinqola ezibusayo emkhathini. Sikanye nokuphila, ukunqoba, nokufa, siphethe ubafakazi ngobuhle, amaphunga amnandi uthando kanye nomculo. Ake nje ucabange ngalezizinto. Izibalo, inkolelo, intwasahlobo, inkohlakalo, ezolimo, ukuthandana, izinkanyezi kanye noshingamu, ngabe konke lokhu kwavela ezeni nje? Kwenzeka esithubeni?
Kuzozonke izizukulwane kuze kube manje ezisahleli emhlabeni, asinasizathu sokungaboni ubukhona obuthulile buka Sosayensi ohambisa zonke izinto ezisizungezile (Unkulunkulu). Kufanele sesabe, singazigqaji, singakholwa nje izinto.
Eminyakeni eyizinkulungwane ezintathu eyadlula, iNkosi uDavide yakwa Israeli yaloba yathi (Kumahubo 8:3-4) Uma ngicabanga amazulu akho, umsebenzi weminwe yakho, inyanga nezinkanyezi ozimisileyo, umuntu uyini ukuba Umkhumbule, nendodana yomuntu ukuba uyivakashele na?


text:
UBudha
uBudha, (noma Buddha ngesiPali nesiNgisi) wenkolo kaBudha, ungumuntu ube ekhanyisa. Akuzwi intukuthelo futhi akuhlupheki. Uphelile ngakuzalwa kabusha ngoba uqonda isimo semhlobo, ngakho-ke ukhulula eNirvana. Igama "uBudha" uyasebenziswa futhi yena Siddharta Gautama, ungumlandeli wenkolo kaBudha wokuqala. uBudha akungusithixo. Inkolo kaBudha akukholwi ngezithixo. Abantu bonke bazokwazi ukuba uBudha, uma bafunda ihlakanipho nobuntu nothando.
Inkolo kaBudha laqala eNdiya iminyaka emikhulungwane mabili namakhulu amahlanu kade.


text:
Sekuvalwe imitholampilo eWestern Cape
2013-01-15 16:35
Cape Town - Mine imitholampilo ephoqeke ukuthi ivale eDe Doorns, njengoba kuqhubeka isiteleka sabasebenzi basemapulazini eWestern Cape, kusho umbiko wezikhulu zezempilo.
"Angeke sibeke engcupheni izimpilo sabasebenzi bethu, kumele simise ukusebenza emitholampilo,” kusho uNgqongqoshe woMnyango esifundazweni uTheuns Botha.
"Kuyamangaza ukuthi ababhikishi abangabasebenzi basemapulazini bathi balwela amalungelo, ekubeni abakwenzayo ngakolunye uhlangothi kulimaza ilungelo labanye abantu, okuyilungelo lokwelashwa.”
UBotha uthi ziningi izindlela ababhikishi abangenza ngayo, ukuzwakalisa izikhalazo zabo.
Imitholampilo evalile umtholamilo ose-Orchard, Sandhills, De Doorns naseWolseley.
"Kuyadabukisa ukuthi kumele sivale imitholampilo sincishe abantu ilungelo labo le mpilo,” kusho uBotha.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).


text:
Kuboshwe isikhulu ngolwaseGhana
2012-11-09 14:03
Accra - Kuboshwe umqondisi kamasipala kulandela ukubhidlika kwebhilidi ebelinenxanxathela yezitolo e-Accra nokubulale abantu abayisishiyagalolunye, kusho abezindaba ngoLwesihlanu.
Izikhulu zaseGhana ngoLwesine zibophe uCarl Henry
Clark ngezinsolo zokuthi le nxanxathela yezitolo yakhiwa ngaphandle kwemvume.
Umnikazi webhilidi, unjiniyela nowayelidweba nabo bayafunwa yiBureau of National Investigation, kubika i-website yeCitifm
Online.
UMengameli waseGhana uJohn Dramani Mahama ngoLwesine uthe kuzoqhutshwa uphenyo olunzulu ukuqinisekisa ukuthi ukwakhiwa kwamabhilidi aphakeme kwenziwa ngendlela ephephile.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- Sapa-DPA


text:
Ngeke zisathathwa izicubu zeziboshwa eChina
2012-11-22 10:06
Beijing - IChina angeke isalindela ukwamukela izicubu zeziboshwa ezibulewe kuze kuzokwazi ukuthi kunikelelwe iziguli, kusho uMnyango wezeMpilo ezweni ngoLwesine.
Ukukhula kwesibalo sabadinga ukunikelelwa ngezitho zomzimba bekwenza abantu abalahlwe ngamacala, ababhekene nesigwebo sentambo bahlalele ovalweni njengoba bekuyibo kuphela abangayilamula.
Inhlangano yamalungelo abantu igxeke kakhulu uhulumeni waseChina ngokuthatha izicubu zeziboshwa, ngaphandle kwemvume yazo noma yemindeni.
"Angeke zisathathwa izicubu zeziboshwa," kusho iPhini likaNgqongqoshe woMnyango wezeMpilo uHuang Jiefu.
Uhulumeni uqale uhlelo lokunxenxa abantu bezwe lakhe ukuthi banikele ngezicubu, zilinganiselwa ku-1 000 kuphela izicubu esezike zanikelwa kusukela uhulumeni aqala lolu hlelo eminyakeni emibili edlule.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).


text:
HARARE—
Inkhokheli yamabandla akuhulumende womanyano ihlangene ngoMvulo yavumelana ukuthi idinge ozathatha isikhundla sika Justice Mutambanengwe sokuba ngumgcinisihlalo wenhlanganiso yokhetho eyeZimbabwe Electoral Commission-ZEC.
Linkokheli ivumelene njalo ukuthi ilunga lekhomishini ebona ngezelungelo loluluntu eye Zimbabwe Human Rights Commission uMnu Jacob Mudenda owake waba lilunga lePolitburo yeZanu PF libekwe esikhundleni sokuba ngumgcinisihlalo wale ikhomishini. Ethatha isikhundla esitshiywe nguMnu Reginald Austin otshiye umsebenzi kule ikhomishini kumaviki ambalwe edluleyo.
Ngemva kwalu mhlangano inhloko kahulumende uMnumzana Morgan Tsvangirai uchasisele intathelizindaba kabanzi ngokuphume emhlanganweni wangoMvulo lo, emahofisini akhe.
UMnu Tsvangirai Echasisa ngomhlangano wenkokheli yeGNU


text:
I-Spain sigqame nhlangothi zonke kwi-Euro 2012Comment on this story
MTHOKOZISI MNCUSENI
NGEMUVA kokuqopha umlando kweSpain iba yizwe lokuqala ukuvikela isicoco se-Euro inqoba ngo 4-0 ku-Italy ngeSonto ebusuku eKiev, e-Ukraine, kuphinde kwabukwa yona emiklomelweni yabadlali abebegqamile kulo mqhudelwano.
ISpain idla lesi sicoco nje ibivele ingompetha baso emva kokuyinqoba kwayo ngo-2008 eViena, e-Austria. Maphakathi nalokhu kuhlabana leli qembu lesizwe linqobe neseNdebe yoMhlaba ka-2010 ebilapha eNingizimu Afrika nakho obekungokokuqala ukuthi izwe linqobe imiqhudelwano emithathu emikhulu ilandelana.
Kuqale ngokuthi iSpain ibe nabadlali abahlanu kwabangu-11 eqenjini elihlanganiswe yizikhulu ze-Euro elenziwe ngabadlali ababegqame ukubedlula bonke kulo mqhudelwano.
Laba badlali kube ngo-Iker Casillas, okumenza unozinti womqhudelwano kwazise ungenelwe yigoli elilodwa kuphela, Jordi Alba, Gerrard Pique, Andreas Iniesta (oqokwe njengomdlali ovelele ku-Euro 2012) noDavid Silva.
UFernando Torres oyifolosi leChelsea yase-England uqokwe njengomshayimagoli ovelele kwazise inethi uyibone kathathu kulo mqhudelwano.
Nakuba lo mgadli ubelithola kancane ithuba kulo mqhudelwano kodwa ukhombisile ukuthi useqophelweni eliphezulu njengoba egcine egoduke nesicathulo segolide.
Abaningi bayazibuza ukuthi uqokwa ngaliphi uTorres lapha kodwa ngokwemithetho ye-Euro uma abadlali belingana ngamagoli kube sekubhekwa ukuthi ngaphandle kokuwashaya akhona yini amanye awakhele ozakwabo.
Unqobe kanjalo-ke lo mgadli ekubeni ebebambene noMario Gomez weGermany, Mario Mandzukic weCroatia, Alan Dzagoyev weRussia, Mario Balotelli we-Italy noCristiano Ronaldo wePortugal.
Umqeqeshi weSpain, uVicente del Bosque, uzakhele owakhe umlando eba wumqeqeshi wokuqala emlandweni webhola ukudla i-Euro, iNdebe yoMhlaba neChampions League, ngo-2000 nango-2002 neReal Madrid.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.
- Verified email addresses: All users on Independent Media news sites are now required to have a verified email address before being allowed to comment on articles. You are only required to verify your email address once to have full access to commenting on articles. For more information please read our comment guidelines


text:
Bamfake enkingeni oweGenerationsComment on this story
INTATHELI YESOLEZWE
UKHALA ezimathonsi umlingisi weGenerations ngokugilwa yizigilamkhuba ezizenza yena enkundleni yokuxhumana i-twitter.
UZolisa Xaluva olingisa indawo kaJason Dlomo kwiGenerations kuSABC1 phakathi nesonto ubhekene nengwadla ngenxa yomuntu angamazi ozenza yena ku-twitter.
UXaluva uthe akekho kwi-twitter naku-facebook kodwa kukhona umuntu osekunesikhathi ezenza yena.
“Lo muntu ozenza mina ufake isithombe nemininingwane yami ku-twitter awaka ngakho abantu,” kusho uXaluva.
Uthe okubuhlungu wukuthi lo muntu akagcinanga lapho kodwa uphinde wavula i-akhawunti eFirst National Bank (FNB) asola ukuthi uyisebenzisa ngokuba-mbisana nenkampani yokulingisa alutha ngayo abantu.
“Yize ngiqale ngadideka futhi ngangakholwa yilokhu kodwa ngixakekile sengithola ukuthi lo muntu usevule ngisho ne-akhawunti ngegama lami eFNB,” kusho uXaluva.
Uthe kumanje akakwazi ukuthola imininingwane mayelana nokuthi ngubani lo omgilayo kanti nebhange limyalele ukuba aqale avule icala. Ukhala nangamaphoyisa athi awamsizi ngalutho ngoba amshonisa ngapha nangapha.
Uthe ngenxa yokungabi ngumuntu wezinkundla zokuxhumana kwathi uma iqala lento wazitshela ukuthi mhlawumbe ngumzala wakhe, naye owazi kahle ukuthi akazimatanisi nalezi zinto.
Akhala ngakho kakhulu wukuthi lo muntu ozenza yena ucekela phansi igama lakhe njengoba elutha abantu ukuba bajoyine enkampanini yakhe esiza ngokutholela abalingisi imisebenzi. Uthe le nkampani ukholwa wukuthi iyinto engekho kanti abantu bakhokhiswa imali.
Ngokusho kwephephandaba iNew Age uXaluva ubengathandi ukuveza lolu daba kodwa ubefuna ukumbamba engalindele lo muntu.
Manje usehlaba ikhwelo nakwabanye osaziwayo ukuba bahlale beqaphile ukuze bangabi yizisulu zezigelekeqe njengoba kwenzeke kuyena.
Okhulumela uXaluva uNothemba Mxo uthe bamatasa baxwayisa ngalobu bugebengu.
UWilliam Bird weMedia Monitoring Africa uthe okwamanje akukho uhlelo oluqondene nezinkundla zokuxhumana olukwazi ukuvimba umuntu ukuze angazenzi noma ngubani.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.
- Verified email addresses: All users on Independent Media news sites are now required to have a verified email address before being allowed to comment on articles. You are only required to verify your email address once to have full access to commenting on articles. For more information please read our comment guidelines


text:
UMandawe uthi akesabi muntu kuleliComment on this story
ZAKHELE XABA
UZISHAYA isifuba ngokungabi nantanga esibhakeleni saseNingizimu Afrika uBoitsepo Mandawe ozolwa impi yokuhlungela isicoco se-SA welterweight ngasekuqaleni kukaJuni.
UMandawe osehlulwe kabili, ngumshayisibhakela oyedwa ezimpini zokuhlungela lesi sicoco, uzobhekana noMthobisi “The Terminator” Buthelezi empini ezoba seSandton Convention Centre, eGoli, ngoJune 2.
Laba bashayisibhakela bazohlungela ukulwela lesi sicoco esishiywe nguChris van Heerden osephethe ese-International Boxing Organisation (IBO) welterweight. Empeleni nguye uVan Heerden oseliphazamise kwaze kwaba kabili iphupho likaMandawe lokulwela lesi sicoco njengoba amehlula ngo-2009 nanyakenye.
“Akekho umshayisibhakela ongangishaya eNingizimu Afrika,” kusho uMandawe yize ake washaywa nguVan Heerden.
Kungenzeka ukuthi uMandawe ugcwele ukuzethemba ngoba engasekho uVan Heerden kubashayisibhakela angase abange nabo isicoco nokunguye yedwa osamehlulile selokhu aqala isibhakela esikhokhelayo ngo-2007.
“Ngisho naye uVan Heerden uyazi ukuthi empini yethu yokugcina ngangimshayile kodwa amajaji azisholo okwawo. Angimesabi uyakwazi lokho,” kusho uMandawe ogcizelele ukuthi leli yithuba lakhe lokubeka izandla zakhe ebhandeni ayekade eligaqele.
Ozonqoba phakathi kukaMandawe noButhelezi bekufanele abhekane noTsiko Mulovhedzi owagingqela uSicelo Mzobe ongafikanga empini yokuhlunga kodwa kungahle kushintshe konke lokho. Kuvele ukuthi uMulovhedzi usevume ukulwa noNtuthuko Memela waseMnambithi empini engamlahlekisela ngethuba lokulwela isicoco. Kungenzeka ibhande ligcine libangwe nguMemela nozonqoba phakathi kukaMandawe noButhelezi uma uMulovhedzi egcina eyithathile le mpi acushelwe umgoga ngayo.
Njengokujwayelekile, ngesikhathi ekhuluma naleli phephandaba uMandawe ubengaliphathi elokuthwala ubunzima kule mpi umphumela wayo obhekwe ngabantu abaningi.
“Anginalo noluncane uvalo ngale mpi, ngikhululekile. Ngizomfundisa isibhakela uButhelezi. Ngizomlinda nje ngimbone ukuthi uphetheni bese ngiyamgingqa,” kusho uMandawe.
Ngakolunye uhlangothi uButhelezi oqeqeshwa nguPeter Smith, ngeke athathwe kancane njengoba esahlulwe kanye ezimpini ezingu-12 kanti uMandawe usahlulwe kabili kwezingu-11.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.
- Verified email addresses: All users on Independent Media news sites are now required to have a verified email address before being allowed to comment on articles. You are only required to verify your email address once to have full access to commenting on articles. For more information please read our comment guidelines


text:
UPhiyega wabonga amaphoyisa ngemuva kwesibhicongo
2013-01-22 16:24
Lucas Ledwaba, City Press
Rustenburg - IKhomishana kaFarlam ezama ukuthola iqiniso ngokwenzeka esibhicongweni saseMarikana, isibuke i-video eveza uKhomishana wamaPhoyisa kuzwelonke uGeneral Riyah Phiyega, ebonga amaphoyisa ngalokho akwenza eMarikana.
Izwi lomthwebuli lizwakala lisho usuku ekwaqoshwa ngalo uPhiyega namaphoyisa, uzwakala ethi kwabe kungumhlaka-20 Agasti, okuyizinsuku ezine ngemuva kwesibhicongo.
UPhiyega uzwakala ethi: “Ngikholwa wukuthi senibe naso isikhathi sokuphefumula, eningasitholanga kulezi zinsuku ezidlule. Angithi nisitholile lesi sikhathi?"
Amaphoyisa azwakala ephendula ethi: "Cha!"
Ukhomishana uzwakala eqhubeka ekhuluma namaphoyisa ethi kumele aqine, ewatshela ukuthi abaphathi bayaqonda ukuthi abhekene nengcindezi.
"Muhle umsebenzi eniwenzile. Siyabonga ngalokhu enikwenzile," kuzwakwala izwi likaPhiyega.
Uzwakala etshela amaphoyisa ukuthi kumele aqinisekise ukuthi ayasigcina isifungo asenza sokuvikela abantu baseNingizimu Afrika, ewatshela nokuthi nawo ayizakhamuzi zakuleli nazo ekumele ziphephe.
Izihlobo zabantu abashona zizwakale zihumuzela ngesikhathi zilalele inkulumo kakhomishana.
Amaphoyisa adubula abulala abavukuzi abangu-34, ngesikhathi kuqhubeka isiteleka sasemayini iLonmin, mhlaka-16 Agasti.
Kuyaqhubeka ukulalelwa kwekhomishana.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).
- City Press


text:
Izilonda zeminyaka sezimyekise nesikoleComment on this story
BONISWA MOHALE
USEDINGA noma yiluphi usizo owesifazane waseZiko, ngaseManzimtoti, osegqigqe esibhedlela iPrince Mshiyeni Memorial, eMlazi, iminyaka ewu-10 ngenxa yenkinga yokumilwa yizilonda ezingamapanyaza ezingaqondakali ngaphansi kwezinyawo.
UNksz Nonjabulo Langa (19), uthe waphoqeleka ukuthi aze ayeke isikole kade eyoqala eHigh School ngenxa yokuthi kwase kunzima nokuhamba.
Uthe odokotela eMshiyeni bayahluleka wukumtshela ukuthi uphethwe yini. “Ngiqale ngizitshela ukuthi yinkinga edalwa yizicathulo ezivalekile ngoba bengiba namaqhuzu aqinile ngaphansi kobhozo. Ngayeka ukuzigqoka kodwa yaqhubeka inkinga. Uma ngiya esibhedlela bebengitshela ukuthi basazongihlola kodwa kungenzeki lutho,” kusho uNksz Langa.
Uthe odokotela balokhu bemtshela izinto ezehlukene.
“Baqale bathi ngeke bangihlinze ngoba bayesaba ukuthi ngingase ngingaphinde ngihambe. Ngigcine ukuya esibhedlela ngoNovemba kodwa baluhlehlisa usuku ebengizohlinzwa ngalo ngoba bethi basabheka ukuthi ngihlushwa yini,” kusho uNksz Langa.
Uthe inkinga yezinyawo yiyona eyamyekisa isikole ngoba ubengasakwazi ukugqoka izicathulo.
UMnuz Sam Mkhwanazi woMnyango wezeMpilo KwaZulu-Natal uthe akakwazi ukukhuluma ngezindaba zesiguli nentatheli kodwa-ke ucela ukunikezwa inamba yaso ukuze uMnyango uzolubheka udaba lwaso.
“Akuwona umthetho woMnyango wezeMpilo ukuthi ukhulume ngezinkinga zeziguli nezintatheli kodwa-ke sizolubheka udaba ukuze sibone ukuthi sizosisiza kanjani,” kusho uMkhwanazi.
Naphezu kwezethembiso zikaMkhwanazi zokuthi bazomthinta uNksz Langa kodwa izolo uthe akekho osamthintile eMnyangweni. Sekujwayelekile ukuthi uma Isolezwe lizama ukuthola izimpendulo eMnyangweni wezeMpilo ngenhloso yokusiza umphakathi nokubhala izindaba elinazo zonke izinhlangothi lungaphumeleli ngenxa yezimpendulo elizithola ophikweni lwezokuxhumana lwawo.
Umkhulu kaNksz Langa, uMnuz Cuthbert Langa (70) uthe iyamkhathaza indaba yomzukulu wakhe ngoba ngisho ehamba uyabhadazela nje ngoba ezama ukuthola uhlangothi anganyathela ngalo.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.
- Verified email addresses: All users on Independent Media news sites are now required to have a verified email address before being allowed to comment on articles. You are only required to verify your email address once to have full access to commenting on articles. For more information please read our comment guidelines


text:
Kuzocaciswa ngesicelo sika-Eskom
2013-02-26 08:02
Johannesburg - Isinqumo ngesiphakamiso sakwa-Eskom sokuba kunyuswe amanani kagesi sizomenyezelwa ngoLwesine, kusho iNational Energy Regulator of SA (Nersa).
INersa izokwenza isimemezelo esithangabini sabezindaba ePitoli, kusho le nhlangano ngoMsombuluko.
U-Eskom wafaka isicelo sokuba kwenyuswe amanani kagesi ngo-16% iminyaka emihlanu ezayo, nokuyinto ezokwenza amanani aphindeke ngaphezulu kwalokhu okuyikho okwamanje, azosuka ku-61 cents i-kilowatt ngehora ngo-2012/13, aye ku-128 cents i-kW/h ngo- 2017/18.
UNgqongqoshe eHhovisi likaMengameli uTrevor Manuel wakhipha isexwayiso ngokunyuka kwamanani kagesi ngesikhathi ekhuluma kwi-National Development Plan eKapa ngeledlule.
Wathi ukwenyuka kwamanani ezinto eziyizidingo, njengogesi, kumele kunqandwe.
INational Union of Metalworkers of SA (Numsa) nayo yavuma ukuthi asamukelekile isiphakamiso sokwenyuswa kwamanani kagesi.
"Siyakwamumela ukungahambisani nesiphakamiso okwenziwe ngugqongqoshe uManuel," kusho iNumsa esitatimendeni.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
'Amakhondomu ngeke agqugquzele ucansi ezikoleni'
2012-10-16 07:54
Johannesburg - Ukuhlinzeka ngamakhondomu ezikoleni ngeke kukhuphule izinga lokuthi abafundi bazibandakanye ocansini, kusho i-Equal Education (EE) ne-Treatment Action Campaign (TAC).
“Lokhu ngeke kusho ukuthi abafundi sebezophula umthetho," kusho lezi zinhlangano esitatimendeni ezisibhale ngokuhlanganyela.
“Singasho nje ukuthi lo mnyakazo ungase usize intsha ukuthi igweme imiphumela yokuzibandakanya ocansini olungaphephile."
I-EE ne-TAC ithe uMnyango wezeMfundo kumele uqinisekise ukuthi i-Integrated School Health Programme
(ISHP) iyaqhubeke, nokunguhlelo olwamenyezelwa nguMengameli Jacob Zuma ngo-Okthoba 9.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Basulwe izinyembezi abakwaNcizaComment on this story
NOKUBONGWA PHENYANE
UHLULEKA nawukuzibamba yinjabulo uThembinkosi Nciza ongumphathi we-TS Records oshade noNhlanhla ngemuva kokubusiswa ngendodana.
Lo mndeni uke wabhekana nesikhathi esinzima ngesikhathi kudlula emhlabeni indodakazi yawo eneminyaka emihlanu uZinathi.
NgoLwesithathu laba bashadikazi babusiswe ngendodana uLuvuyo okumangaze abaningi ngoba izindaba zokukhulelwa kukaNhlanhla beziyimfihlo yomndeni.
Ekhuluma neSolezwe uTK izolo, uthe bajabule kakhulu ngalokhu yize kuyizindaba zomndeni lezi abangathandi ukukhuluma ngazo kakhulu.
“Sijabule kakhulu kodwa okwamanje angikathandi kukhulunywe ngalezi zindaba esisazigcine emndenini wethu.
“Sithanda ukubonga bonke abantu ababe nathi ngesikhathi sibhekene nobunzima futhi abanye basithandazisa.
“Mayelana nalezi zindaba ngicela ukuphinde ngikuthinte emizuzwini elishumi,” kusho uNciza.
Lo mndeni ubusiswa ngendodana nje washonelwa yingane yawo yentombazane engozini yemoto ngo-2009.
Elinye lamaphephandaba aphuma ngeSonto libike ukuthi labo saziwayo bebengafuni ukuthi lolu daba lwaziwe ngenxa yezigameko ezibavelele phambilini.
Lokhu kuthiwa kwenze bakwazi ukubhekana nesikhathi sokujabula njengoba bebelindele ingane yabo.
Kuthiwa uNhlanhla bekuyisifiso sakhe ukuthi ngelinye ilanga abuye athole ukujabula ngemuva kwezinsuku ezinzima.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.
- Verified email addresses: All users on Independent Media news sites are now required to have a verified email address before being allowed to comment on articles. You are only required to verify your email address once to have full access to commenting on articles. For more information please read our comment guidelines


text:
Kuhlasele isithwathwa eKansas
2013-02-22 12:03
Washington - Akukapheli ngisho amasonto amabili kuhlasele isiphepho esihambisana nesithwathwa eNew England, sekuphinde kwahlasela esinye siphelezelwa yimvula.
Lesi sithwathwa simbozele izwe lonke kuhle kwengubo yokulala, nokudale ukuthi izikhulu zivale imigwaqo emikhulu eKansas, nalapho isikhulu sakhona simemezele leliya dolobha njengelisesimweni esibucayi, ngokusho kweNBC.
Kudingeke ukuthi kumiswe izindiza esikhumulweni sezindiza eziya eKansas City, nokuyilona dolobha elishayeke kakhulu.
I-NBC ithi kusashone umuntu oyedwa, engozini yomgwaqo.
AbeNational Weather Service bathe lesi siphepho sibheke eGreat
Lakes.
- Landela
IzindabaNews24 kuTwitter
- SAPA


text:
Luzoqhubeka ukhetho KwaMashu - IEC
2012-12-03 14:05
Durban - Ukhetho lokuchibiyela eThekwini kuwadi 39 ekhungethwe yizinkinga, luzoqhubeka nakuba kusanezehlakalo zodlame kule ndawo yaKwaMashu, kusho okhulumela abengamele ezokhetho esifundazweni uMawethu Mosery ngoMsombuluko.
Uthe i-Independent Electoral Commission (IEC) isiyibhekile yonke imibiko eyahlukene kule wadi, ehlanganisa ihostela labesilisa nemijondolo yakwa-A, khona KwaMashu.
Ngesikhathi ebuzwa ukuthi izinhlangano zikwazile yini ukukhankasela ukhetho lwangoLwesithathu ngokukhululeka, uthe "uyakugwema ukusho ukuthi ukhetho lukhululekile kulewadi.”
Azikho izigameko zodlame ezibikiwe kusukela ngesonto elidlule, ngesikhathi umholi weNFP uKaMagwaza Msibi eshaywa ngamatshe kwaphinde kwashiswa nemoto yentatheli, lokhu okusolwa kuwo amalungu e-IFP.
UNgqongqoshe wezokuPhepha KwaZulu-Natal, uWillies Mchunu, ngoMsombuluko uthe uMnyango wakhe uthola imibiko njalo ngale ndawo.
Isikhala sekhansela savuleka ngemuva kokubulawa kwekhansela le-IFP uThemba Xulu ngo-Okthoba kulandela ukuthunjwa ngabalisa abahlanu abazenza amaphoyisa.
Isidumbu sakhe satholakala sinamahlandla okudutshulwa eNanda.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Ona-13 ubulawe wacwiywa isikhumba
2012-11-14 16:26
Johannesburg - Kubulawe ngesihluku umnfanyana oneminyaka engu-13 ubudala waseMmakau Village, ngaseBrits, wase ecwiywa isikhumba nezinye izitho zomzimba, kusho amaphoyisa aseNorth West.
Ubuso bukaNeo Ramaswe bebuhlutshulwe isikhumba kuze kufike entanyeni, wanqunya ulimi wakhishwa nezinso. Kukholakala ukuthi kuzokwenziwa ngakho umuthi, kusho uCaptain Amanda Funani.
Isidumbu sikaRamaswe satholakala ngeSonto endaweni evulekile, sitholwa ngumuntu owayedlula ngendlela, umfanyana wagcina ukubonakala ephila ngesikhathi edlala ibhola nabangani bakhe ngoLwesine, kusho uFunani.
Amaphoyisa asephume inqina athungatha abasolwa ababili, ababonakala bekhuluma nengane ngaphambi kokuthi inyamalale.
– Landela IzindabaNews24 kuTwitter
(@IzindabaNews24).


text:
Abayithandi imisebenzi abayenzayo - Umbiko
2012-11-12 12:09
Cape Town - Uma kuyiSonto abantu abaningi bathi bayaqala babikelwe njengoba kusuke sekukhomba ukuthi uMsombuluko ususemnyango, ngalokho kuzomele baye emsebenzini.
Abafundi beZindaba News24 bathi imisebenzi abayenzayo abayithandi, nokho bathi abalilahlile ithemba.
U-Evidence Bongi uthe: Akuwona neze, ngiyabikelwa noma ngiya khona. Ukube akungemali ngabe ngishiya phansi nemali yakhona uyithola uzwile.
Uma kungathiwa nanku omunye, ngempela ngingashiya phansi.
UZolile Biyela uthe: Angiwuthandi umsebenzi engiwenzayo kodwa ngokhowa wukuthi uNkulunkulu usangiqeqeshela umsebenzi wami wegazi.
UKhumbulane Ndlovu uthe: Akusiwo neze umsebenzi engangiwufisa, siingawuthola kanjani umsebenzi ngoba abaqashi bavele bafune isippiloiyoni seminyaka noma emithathu, uzosithathaphi ube uphuma esikoleni?
UTsheniwe Tha Makhumal Nyembe uthe: Ngenxa yokwesela umsebeniz ugcina usubamba kwasani okuqhamukayo.
UMelusi Richman uthe: Angiwuthandi neze kumsebenzi engiwenzayo, sengiwubalela izinsuku ukuthi ngiwuyeke ngoba hhayi ngigida ndawonye.
USandile Luthuli uthe: Bambisisa lokhu onakho. Ngineziqu zePublic Admin kodwa angiwutholi umsebenzi engiwufundele, sengifese ngakhathala.
UBonga Zulu uthe: Akuve kunzima okwami, ngisebenzela abantu bangiholele u-R1 000, lapho nginabantwana abahlanu.
UNonhlanhla Jali uthe: Abazali ababanga nayo indlela yokungiqhuba, yingakho ngagcina sengi la ngikhona manje.
USiphelele Ntshangase uthe: Mina lo msebenzi engiwenzayo akuwona engangiwufisa futhi ngangikaze ngiwucabange nakancane ngisakhula, Kodwa-ke ngibonga khona lokho ngoba ngiyakwazi ukulala ngidlile ngawo.
Disclaimer:
INews24 iqhakambisa ukukhuluma ngokukhululeka nokuzwakaliswa kwemibono
eyahlukene. Lokho kuchaza ukuthi imibono yababhali bezingosi eshicilelwe
kuNews24, akuyona imibono yeNews24.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).
- News24


text:
Bakhala ngokungaholi abasebenzi e-UKZN
2012-04-11 14:05
Durban - INyuvesi yaKwaZulu-Natal ithi izama ngakho konke okusemandleni ukulungisa izinkinga eziholele ekutheni abasebenzi abayitoho bangaholi izinyanga ezintathu, kubika iNewswatch.
Kusolakala ukuthi bangu-800 abasebenzi abathintekayo kulokhu.
Laba basebenzi bakhala ngokuthi sebeze bangena ezikweletini ngenxa yalesi simo.
"Omunye umsebenzi engimaziyo useboleka imali kugogo wakhe, kunzima nje impela, kusho omunye umsebenzi ongathandanga ukudalulwa igama.
"Ngeke sikwazi ukuyeka ukusebenza ngoba lokho kuzophazamisa abafundi," kusho omunye.
Okhulumela i-UKZN uNomonde Mbadi uthe kwezinye izigameko inyuvesi yathatha imininingwane okungeyona.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- News24


text:
Sithole ukwelashwa isalukazi esadlwengulwa
2012-11-19 08:30
Kyle Venktess, The Witness
Pietermaritzburg - Isalukazi, 82, umdlwenguli waso ogwetshwe udilikajele, sichithe impelasonto esibhedlela sithola ukwelashwa ngodokotela nabeluleki bezengqondo, kulandela ukushayeka phansi saquleka ngesikhathi kwethulwa isigwebo ngoLwesihlanu.
Umshana walesi salukazi uthe sithole ukwelashelwa i-high blood pressure.
“Usengcono kakhulu uma kuqhathaniswa nangoLwesihlanu. Kodwa usaphazamisekile emqondweni njengoba elokhu ebuza ukuthi yini le embi kangaka ayenzile ukuthi angaze adlwengulwe. Uthe wenelisekile ngesigwebo esikhishwe yinkantolo."
Lesi salukazi sakwaSwayimane sadlwengulwa ngoJulayi nonyaka.
Umdlwenguli u-Avelo Tuswa, 25, ugwetshwe yiNkantolo eNkulu yaseMgungundlovu.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- The Witness


text:
Kuzoqokwa inhloko ye-SIU - Radebe
2013-01-28 14:06
Johannesburg - Kulindeleke kuthi kushaya uFebhuwari ebe eseqokiwe ozongena esikhundleni sokuba yinhloko yethimba iSpecial Investigating Unit (SIU), kusho uNgqongqoshe woMnyango wezobuLungiswa uJeff
Radebe.
Ngilindele ukuthi abe eseqokiwe ozongena kulesi sikhala, engakapheli uFebhuwari. Seluqalile uhlelo," kusho ungqongqoshe.
"I-SIU wuphiko olubaluleke kakhulu eMnyangweni, nasekubhekeleni eziphathelene nobugebengu."
NgoDisemba 2011, uMengameli uJacob Zuma waqoka iPhini likaMqondisi wezokuShushiswa koMphakathi uNomvula Mokhatla, ukuthi abambe njengenhloko.
UMokhatla wangena esikhundleni sikaNomgcobo Jiba, naye owayebambile kusukela kwasula esikhundleni, inhloko uWillem Heath.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).
- SAPA


text:
GWANDA—
Uzulu weGwanda le Nkayi uthi ucela usizo kuhulumende kanye lenhlanganiso ezizimele zodwa ukuze kuhlengwe uzulu osendlaleni embi kakhulu. Izifuyo lazo seziphela ngokuswela amadlelo kanye lamanzi njengoba izulu lilokhu lingakani ezigabeni ezinengi zeMandebeleni.
Sekwedlule isikhathi esithile izulu liqale ukuna kwezinye izigaba zelizwe lanxa lingakani okusuthisa abalimi kanye lengcwethi zokulima ukuthi uzulu angabe ezaphuma endlaleni ngomnyaka ozayo. Bakhona asebebe lenhlanhla yokuthola izulu elina ligcwalise imifula njalo asebelime baqeda kanti kukhona izindawo ezifana leGwanda leNkayi ezingakawaboni ukuthi angumbala bani amanzi ezulu lalonyaka.
Uzulu osesigabeni sikaNduna uMzimuni eGwanda zibhekane lendlala enkulu ezingazi ukuthi zizayiqeda ngani njalo sekutheni njengoba izulu lilokhu lingananga okukhanyayo. Lo ngowesine umnyaka uzulu esidla kaluklubhu ngoba izulu lingani kuhle kulesisigaba.
Kubika intathelizindaba yestudio 7 uThabang Mathebula osethulela lolu daba eseGwanda.
Udaba lukaThabang Mathebula lwendlala eGwanda